iPhone 11: Η παρουσίαση του νέου μοντέλου κρύβει ένα μυστικό μήνυμα που πρέπει να διαβάσεις - neolaia.gr .\nΗ παρουσίαση του νέου iPhone 11 είχε ένα "λάθος" που έκρυβε ένα κρυπτογραφημένο μήνυμα για τους φανατικούς θαυμαστές της Apple.\nΗ Apple, πριν από λίγε ημέρες, παρουσίασε το νέο iPhone 11. Αυτή η παρουσίαση είχε τραβήξει τα βλέμματα όλο του πλανήτη πάνω της και οι άνθρωποι της τεχνολογίας κρέμονταν από κάθε λέξη που έβγαινε από τα χείλη του Τιμ Κουκ. Όμως, πολλοί δεν πρόσεξαν ότι στην παρουσίαση αυτή υπήρξε και ένα κρυφό μήνυμα. Ένα easter egg!\nΗ γνωστή εταιρεία το γνωρίζει ότι υπάρχει το μήνυμα αυτό στο βίντεο με το οποίο έκλεισε η εκδήλωση για τα νέα iPhone 11. Και είχε αποδέκτες τους σκληροπυρηνικούς θαυμαστές της εταιρείας και πιο συγκεκριμένα των κινητών iPhone.\nΤο βίντεο αυτό προβαλλόταν πίσω από την πλάτη του Τιμ Κουκ και συνόψιζε τα προϊόντα που η Apple παρουσίασε στο σόου της. Μεταξύ της παρουσίασης του iPad και του Apple Arcade, όμως, εμφανίζεται μια μπλε οθόνη με κάποιο Error για μόλις ένα δευτερόλεπτο.\nΚι επειδή δεν είναι δυνατόν κάτι τέτοιο να συμβεί σε παρουσίαση της εταιρείας που αποτελεί έναν από τους κολοσσούς της τεχνολογίας, τα πράγματα ήταν προμελετημένα. Η Apple ήθελε να στείλει ένα μήνυμα στους θαυμαστές της και, μάλιστα, σε δυαδική γλώσσα. Δηλαδή σε 0 και 1!\nΟ κωδικός του σφάλματος που εμφανίστηκε στην οθόνη ήταν το «09102019». Αυτή είναι η ημερομηνία όπου γινόταν το σόου της Apple. Ενώ, η μπλε οθόνη έγραφε:\n«Αυτό είναι απλά μια σκέψη. Αλλά θα ήταν ωραίο να υπήρχε κάποιο κρυμμένο μήνυμα για τους σκληρούς φαν της Apple που θα δουν το βίντεο καρέ καρέ;»\nΣτη συνέχεια υπήρχαν άσσοι και μηδενικά που οδηγούσαν στο κρυπτογραφημένο μήνυμα. Οι φανς έψαξαν και βρήκαν τι σημαίνει αυτό και σου έχουμε τη λύση του γρίφου! Η εταιρεία έγραψε:\n«Τελικά βρήκατε το χρόνο να μεταφράσετε το μήνυμά μας; Σας αγαπάμε.»\nΔες το βίντεο από την παρουσίασε και πρόσεξε για να εντοπίσεις και εσύ το «λάθος»!\nΔες ακόμα: iPhone 11: Αυτές θα είναι οι τιμές των νέων μοντέλων στην Ελλάδα\niPhone 11 κρυφό μήνυμα


Επισκόπηση των σταδίων | Ηπατίτιδα C, Τα στάδια της HCV | Προμηθέας | Σύλλογος Ασθενών Ήπατος\nΕπισκόπηση των σταδίων\nΗ περίοδος αμέσως μετά τη λοίμωξη ονομάζεται «οξεία φάση». Αυτή η περίοδος διαρκεί περίπου έξι μήνες. Εάν το ανοσοποιητικό σύστημα δεν καταφέρει να αποβάλλει τον ιό σε αυτό το διάστημα, η ασθένεια θεωρείται ότι έχει μεταβεί σε χρόνια φάση.\nΛόγω της βλάβης που προκαλείται κυρίως και πρωτίστως στο ήπαρ, η ηπατίτιδα C έχει ταξινομηθεί ως ασθένεια του ήπατος. Ωστόσο, η ηπατίτιδα C μπορεί να επηρεάσει επίσης και άλλα συστήματα του σώματος, προκαλώντας συμπτώματα, βλάβες και επιπλοκές διαφορετικές από εκείνες που σχετίζονται με το ήπαρ. Μέχρι πρόσφατα αυτά τα άλλα συμπτώματα συχνά θεωρούνταν ως άσχετα ή ασύνδετα. Αυτό σημαίνει ότι είχε δοθεί λιγότερη ιατρική προσοχή και, ως αποτέλεσμα, έχουν ελάχιστα ερευνηθεί και κατανοηθεί.\nΟι συνέπειες της ηπατίτιδας C στο ήπαρ αξιολογούνται ανάλογα με τον τρόπο που αλλάζει το ήπαρ καθώς αναπτύσσεται φλεγμονή και ίνωση σε αυτό. Αυτή η εξέλιξη ξεκινά με την αρχική φλεγμονή του ήπατος που προκαλείται από τον ιό που εισβάλλει στα κύτταρα. Στη συνέχεια και με την εγκατάσταση της χρονιότητας της λοίμωξης η φλεγμονή επεκτείνεται, περισσότερα ηπατοκύτταρα μολύνονται και νεκρώνονται ενώ παράλληλα από ένα σημείο και μετά ξεκινά και η διαδικασία της προοδευτικής ‘’ουλοποίησης’’ (ίνωσης) του ηπατικού ιστού (όπως περιγράφτηκε πιο πάνω στα ευρήματα της βιοψίας) διαδικασία που μετέπειτα μπορεί να οδηγήσει στη σκλήρυνση και πλήρη απώλεια της ελαστικότητας του ήπατος (κίρρωση).\nΚαθ ‘όλη αυτή την εξέλιξη το ανεπαρκές και ελαττωματικό ανοσοποιητικό σύστημα διαδραματίζει ένα πολύ σημαντικό ρόλο. Παρά το γεγονός ότι δρα με σκοπό να σταματήσει την εξάπλωση της λοίμωξης, τελικά δεν το καταφέρνει αποτελεσματικά, η φλεγμονή συνεχίζει να υφίσταται και συγχρόνως προκαλεί και επιταχύνει τη διαδικασία της ίνωσης. Μόνο σε ένα χαμηλό ποσοστό προσβληθέντων ατόμων (περίπου 20%) το ανοσοποιητικό σύστημα είναι απολύτως επαρκές και οδηγεί στην κάθαρση (εξαφάνιση) της λοίμωξης. Αλλά και σε αυτές τις περιπτώσεις, το αν ο ιός εξαφανίζεται εντελώς από τον οργανισμό δεν είναι καθόλου βέβαιο (βλ. παρακάτω)\nΗ κίρρωση δημιουργεί ουλές και αλλοιώνει την αρχιτεκτονική δομή του ήπατος. Με την πάροδο του χρόνου, αυτή η αλλοίωση πλήττει σοβαρά την ικανότητα του ήπατος να λειτουργήσει σωστά. Η κίρρωση έχει ταξινομηθεί είτε ως «αντιρροπούμενη» είτε ως «μη αντιρροπούμενη». Όταν το ήπαρ μπορεί να συνεχίσει να ασκεί το μεγαλύτερο μέρος των λειτουργιών του παρά τις εκτεταμένες ουλές, τότε αυτό είναι γνωστό ως «αντιρροπούμενη κίρρωση» (που σημαίνει ότι το ήπαρ μπορεί να αντισταθμίσει τη βλάβη). Εάν όμως με την πρόοδο της κίρρωσης οι λειτουργίες του ήπατος πάψουν να εκτελούνται, τότε αυτό ονομάζεται «μη αντιρροπούμενη κίρρωση». Μερικά από τα πιο σοβαρά συμπτώματα και επιπλοκές αυτής της φάσης είναι:\n• Πυλαία Υπέρταση : το αίμα δεν ρέει σωστά και με την απαιτούμενη ταχύτητα στους μικρότερους κλάδους της πυλαίας φλέβας που βρίσκονται μέσα στο ήπαρ λόγω του στραγγαλισμού των κλάδων αυτών από τις ουλές του συνδετικού ιστού που τα περιβάλλει. Αυτό οδηγεί σε παθολογική αύξηση της πίεσης (υπέρταση) στην πυλαία φλέβα και σαν συνέπεια σε άλλες πολύ σοβαρές επιπλοκές.\n• Κιρσορραγία οισοφάγου : σαν συνέπεια της παραπάνω περιγραφείσας κατάστασης\n• Οίδημα με υγρό στην κοιλιά (ασκίτης) : όταν λόγω της κίρρωσης αναπτύσσεται πυλαία υπέρταση και ταυτόχρονα το ήπαρ σταματά να παράγει αρκετή λευκωματίνη.\n• Eπίφλεβο (ορατές φλέβες) κοιλίας : λόγω της πυλαίας υπέρτασης\n• Ηπατική εγκεφαλοπάθεια : επιπλοκή της πυλαίας υπέρτασης και της αδυναμίας του ήπατος να φιλτράρει τοξίνες.\n• Καρκίνος του ήπατος : Η κίρρωση αυξάνει σημαντικά τον κίνδυνο ανάπτυξης καρκίνου του ήπατος. Ο καρκίνος μπορεί να αναπτυχθεί είτε σε αντιρροπούμενη είτε σε μη αντιρροπούμενη κίρρωση του ήπατος, αλλά πολύ συχνότερα στη μη αντιρροπούμενη. Είναι η πιο απειλητική για τη ζωή επιπλοκή της κίρρωσης με υψηλή θνητότητα.\nΠρόσφατες μελέτες δείχνουν ότι η χρόνια λοίμωξη από τον ιό της ηπατίτιδας C σχεδόν πάντοτε οδηγεί σε κίρρωση αν αφεθεί χωρίς φαρμακευτική θεραπεία. Ο χρόνος που απαιτείται για να επέλθει η κίρρωση ποικίλλει. Από όσους ασθενείς αναπτύσσουν χρόνια ή μακροχρόνια λοίμωξη (ποσοστό που κυμαίνεται μεταξύ του 70-80% των ατόμων που έχουν προσβληθεί από τον ιό της ηπατίτιδας C) γύρω στο 20-30% θα αναπτύξουν κίρρωση εντός 20 ετών. Για κάποιους μπορεί να είναι ταχύτερη η διαδικασία, ενώ για άλλους μπορεί να διαρκέσει μέχρι και εξήντα χρόνια που σημαίνει ότι κατά πάσα πιθανότητα θα πεθάνουν από άσχετες με την ηπατίτιδα C αιτίες.\nHref interactive agency2013-05-02T07:23:26+03:00


Tι είναι το ISO; - iFocus\nΚείμενο: Τίμος Λύτρας\nΗ φωτογραφική έκθεση εξαρτάται από τρεις παράγοντες: Την ταχύτητα του κλείστρου, το άνοιγμα (διάφραγμα) του φακού και την ευαισθησία του μέσου "αποθήκευσης" της εικόνας, φιλμ ή αισθητήρα, που σχεδόν πάντα αναφέρεται ως “ISO”. Σήμερα θα μπούμε λίγο βαθύτερα στην έννοια αυτή.\nΟ όρος ISO αναφέρεται στον Παγκόσμιο Οργανισμό Τυποποίησης, “Intenational Standards Organisation”. Στην καθημερινή ορολογία όμως η λέξη ISO αναφέρεται σε ένα πρότυπο, έναν τρόπο δηλαδή περιγραφής ενός αντικειμένου ή μιας διαδικασίας, κοινό για όλο τον κόσμο. Ένα πρότυπο για παράδειγμα είναι οι διαστάσεις του χαρτιού Α4: σκεφτείτε να υπήρχαν διαφορετικά μεγέθη χαρτιού έστω και με μισό εκατοστό διαφορά και κάθε μάρκα να παρήγαγε το δικό της χαρτί που δεν θα χωρούσε στον εκτυπωτή της άλλης μάρκας! Τυποποιώντας το μέγεθος αυτό που λέγεται χαρτί Α4 δημιουργούμε μία κοινή γλώσσα επικοινωνίας και περιγραφής του σε όλο τον κόσμο. Έτσι αντίστοιχα στην εποχή του φιλμ με κάποιο τρόπο έπρεπε να περιγραφεί η ευαισθησία του φιλμ και δημιουργήθηκε μία κλίμακα που έγινε ευρέως γνωστή ως ISO γιατί περιγράφεται αναλυτικά στο πρότυπο ISO 5800 για το αρνητικό φιλμ. Σύμφωνα με την κλίμακα αυτή η ευαισθησία του κάθε φιλμ είναι συγκεκριμένη ανεξάρτητα του κατασκευαστή του (Kodak, Fuji, Agfa κλπ). Όταν λοιπόν αγοράζαμε παλιότερα ένα “κατοστάρι” ή “τετρακοσάρι” φιλμ, ξέραμε ότι το φιλμ αυτό είχε τη συγκεκριμένη δεδομένη ευαισθησία για οποιαδήποτε φωτογραφική μηχανή.\nΟι ψηφιακοί αισθητήρες που αντικατέστησαν το φίλμ έχουν και αυτοί την ευαισθησία τους. Έτσι, για να υπάρξει μία λογική συνέχεια στους φωτογράφους συνέχισε να χρησιμοποιείται η ίδια κλίμακα και η ίδια λογική του φιλμ. Εάν λοιπόν για μία συγκεκριμένη σκηνή χρειαζόταν ταχύτητα 160, διάφραγμα 5,6 και ISO 100 film, για την ίδια σκηνή, την ίδια ταχύτητα και το ίδιο διάφραγμα λέγαμε ότι ο αισθητήρας έχει ευαισθησία ISO 100.\nΠώς όμως λειτουργεί ο αισθητήρας μιας φωτογραφικής μηχανής; Ο αισθητήρας μιας φωτογραφικής μηχανής ξέρουμε όλοι οτι αποτελείται από pixels. Τα pixels είναι ουσιαστικά μικρά ειδικά κρυσταλλικά στοιχεία που δέχονται στο μπροστινό τους μέρος φως και παράγουν στο πίσω μέρος τους ηλεκτρικό ρεύμα. Φανταστείτε λοιπόν το δυνατό φως να χτυπάει με πολλά φωτόνια ένα pixel το οποίο να παράγει αντίστοιχα πολλά ηλεκτρόνια και συνεπώς μεγάλη ένταση ηλεκτρικού ρεύματος. Στην περίπτωση του χαμηλού φωτισμού πολύ λίγα φωτόνια θα χτυπήσουν το pixel με αποτέλεσμα αυτό να παράγει πολύ λίγα ηλεκτρόνια. Ετσι ο αισθητήρας θα “ανεβάσει τα ISO” ενισχύοντας το ηλεκτρικό ρεύμα και αυξάνοντας ουσιαστικά την ευαισθησία του ώστε από τα λίγα φωτόνια που πέφτουν πάνω στο pixel να παραχθεί πάλι ικανός αριθμός ηλεκτρονίων για να δώσει εμφανές σχήμα στη φωτογραφία.\nΗ ψηφιακή φωτογραφία δίνει τη δυνατότητα στο φωτογράφο αντί να έχει δύο ή τρεις διαφορετικές μηχανές φορτωμένες με διαφορετικής ευαισθησίας φιλμ ή να περιμένει να τελειώσει το φιλμ και να το αντικαταστήσει με πιο ευαίσθητο, να μπορεί με ένα κουμπί να αλλάξει το ISO ανάλογα με τις φωτιστικές συνθήκες ειδικά σε περιπτώσεις όπως η είσοδος και έξοδος απο κλειστούς χώρους ή η φωτογράφιση τη νύχτα όπου οι φωτιστικές πηγές είναι μεταβαλλόμενες. Τέλος, η πιο πρόσφατη και βολική εξέλιξη της τεχνολογίας για τους σύγχρονους ψηφιακούς φωτογράφους είναι το Auto ISO, ένα από τα πιο χρήσιμα εργαλεία καθώς δίνει τη δυνατότητα στη φωτογραφική μηχανή να αυξομειώνει μόνη της την ευαισθησία του αισθητήρα ανάλογα με τη φωτεινότητα του κάδρου. Σχεδόν όλες οι φωτογραφικές μηχανές πια έχουν επιπλέον τη δυνατότητα ρύθμισης της ανώτερης τιμής του ISO σύμφωνα με την αισθητική και τις απαιτήσεις του φωτογράφου.\nΑυτό είναι κάτι που όλοι μας πρέπει να σκεφτούμε να ρυθμίσουμε και να έχουμε διαθέσιμο κατά τις φωτογραφίσεις μας γιατί αυτοματοποιεί τη διαδικασία και μας βοηθάει να απολαμβάνουμε τη φωτογράφιση αντί να ταλαιπωρούμαστε και να χάνουμε χρόνο σε ρυθμίσεις.\nΜη χάνετε χρόνο λοιπόν! Ρυθμίστε την μηχανή σας στο Auto ISO και απολαύστε τη διαδικασία της φωτογράφησης!\nΤο σχετικό λήμμα στην wikipedia, https://en.wikipedia.org/wiki/Film_speed#Film , περιλαμβάνει μια σειρά παραπομπών και εξειδικευμένων πληροφοριών για όποια και όποιον επιθυμεί να εμβαθύνει παραπάνω στις έννοιες της ευαισθησίας του φιλμ και του φωτογραφικού αισθητήρα.\nΗ στήλη αυτή δεν έχει σκοπό να αναλύσει σε επιστημονικό επίπεδο έννοιες της φυσικής, της οπτικής και των ηλεκτρονικών αλλά στοχεύει στο να παρουσιάσει τεχνικές πλευρές της φωτογραφίας στον μέσο φωτογράφο ανεξάρτητα απο το γνωσιακό του επίπεδο. Οι γνώστες των παραπάνω επιστημών ας συγχωρήσουν την απλοποιημένη παρουσίασή μας.\nΟ Τίμος Λύτρας ταξιδεύει συχνά στην Ελλάδα και τον κόσμο απ’ όπου και αντλεί συνήθως αλλά όχι αποκλειστικά θέματα για τις φωτογραφίες του. Είναι μέλος της φωτογραφικής ομάδας Photomind (www.photomind.gr) και έχει συμμετάσχει στις εκθέσεις:\n“Ουτοπική πόλη”, 10η εικαστική έκθεση Ελευσίνας (Ιούνιος 2018, Ελευσίνα)\n“Landscapes” (Ιούνιος 2018, Blank Wall Gallery, Αθήνα)\n“The Pinhole World” (Απρίλιος-Μάϊος 2018, Frank's Bar, Norwich)\n“Portraits” (Μάρτιος 2018, Blank Wall Gallery, Αθήνα)\n“Πανοραμική φωτογραφία” (Μάρτιος 2018, ΕΦΕ - Ελληνική Φωτογραφικη΄Εταιρεία, Αθήνα)\n“Trust me I’m a photographer” (Νοέμβριος 2017, iFocus gallery, Αθήνα)\n“Ταξίδι”, 9η εικαστική έκθεση Ελευσίνας (Ιούνιος 2017, Πολιτιστικό Κέντρο Λ. Κανελλόπουλος, Ελευσίνα)\n"As Time Goes By" (Φεβρουάριος 2016, Boo bar, Αθήνα)\n“Αστυγραφίες” (Δεκέμβριος 2015 - Ιανουάριος 2016, Αθήνα)\n“Fenêtres sur Athènes / ΑΘΗΝΑ ΘΕΑ” (Νοέμβριος 2016 - Ιανουάριος 2017, Μουσείο Μπενάκη, Αθήνα)\n“Fenêtres sur Athènes / ΑΘΗΝΑ ΘΕΑ” (Νοέμβριος 2015 - Μάρτιος 2016, Cité de l’architecture & du patrimoine, Παρίσι)\nκαι έχει παρουσίες στην ηλεκτρονική εφημερίδα Doha News και στις ιστοσελίδες pinholista.com και ifocus.gr


Παθήσεις δέρματος - gkgeorgiou\nΕΛΚΗ ΑΠΟ ΚΑΤΑΚΛΙΣΗ\nΤο δέρμα είναι το μεγαλύτερο όργανο του ανθρώπινου σώματος. Εκτελεί μια πλειάδα φυσιολογικών λειτουργιών όπως η ρύθμιση της θερμοκρασίας του σώματος, η αποβολή τοξινών μέσω του ιδρώτα, η συμμετοχή στην παραγωγή ορμονών (π.χ. βιταμίνη D) κ.α. Διάφορες παθήσεις μπορεί να αφορούν το δέρμα, από τις πιο απλές και εύκολα αντιμετωπίσιμες όπως μια επιφανειακή φλεγμονή/απόστημα ή τραύμα, μέχρι απειλητικές για τη ζωή καταστάσεις όπως το μελάνωμα. Πολλές φορές ο Χειρουργός καλείται να αντιμετωπίσει τέτοιες παθήσεις και γι’ αυτό το λόγο θα πρέπει να είναι ιδιαίτερα εξοικειωμένος με ειδικές τεχνικές που εξασφαλίσουν τη θεραπεία και το άριστο αισθητικό αποτέλεσμα. Ενδεικτικά αναφέρονται μερικές από τις συχνότερες παθήσεις του δέρματος όπου απαιτείται η συνδρομή του Χειρουργού:\nΟι γνωστές «ελιές». Μπορεί να είναι αθώοι και να αφαιρούνται για αισθητικούς λόγους. Σπίλοι, όμως, με ύποπτα χαρακτηριστικά όπως ανώμαλα όρια, αλλαγή χρώματος, αύξηση μεγέθους κ.α. μπορεί να έχουν κακόηθες δυναμικό (δυσπλαστικοί σπίλοι) ή να πρόκειται για μελάνωμα, οπότε η εξαίρεσή τους επί υγιών ορίων είναι επιβεβλημένη.\nΣυνηθέστερα σμηγματογόνες, ιδιαίτερα σε άτομα με λιπαρού τύπου δέρμα και έντονη εφίδρωση. Συνιστάται αφαίρεσή τους προς αποφυγή σχηματισμού αποστήματος\nΛύση της συνέχειας της επιδερμίδας (και ίσως και βαθύτερων στοιβάδων του δέρματος) μετά από τραυματισμό συνήθως με αιχμηρά αντκείμενα\nΧημικά, θερμικά, εκ τριβής κ.α. Η θεραπεία εξαρτάται από την έκταση της εγκαυματικής επιφάνειας (ποσοστό επί τοις % της ολικής επιφάνειας του δέρματος) αλλά και το βάθος της καταστροφής των ιστών (α’, β’ ή γ’ βαθμού)\nΚαλοήθεις όγκοι που παραμένουν σταθεροί σε μέγεθος για χρόνια ή αυξάνονται αργά. Μονήρη ή πολλαπλά (λιπωμάτωση).\nΕμφανίζονται σε σημεία πουν ασκείται πίεση από το βάρος του σώματος (κόκκυγα, ισχία, σφυρά κλπ) σε ασθενείς παρατεταμένα/μόνιμα κλινήρεις λόγω κάποιας σοβαρής πάθησης (αγγειακό εγκεφαλικό επεισόδιο, παραπληγία άνοια κ.α.). Τα έλκη απαιτούν εξειδικευμένη φροντίδα και συχνή εκτίμηση από έμπειρο Χειρουργό.\nΒασική αρχή, όπως και με κάθε άλλο τύπο του ανθρώπινου σώματος είναι η έγκαιρη διάγνωση και η αποτελεσματική θεραπεία.


DIY: επιλογές δώρων για την αγαπημένη και τον αγαπημένο σας\nΗ μέρα του Αγίου Βαλεντίνου από πολλούς θεωρείτε ως μια εμπορική γιορτή, και όχι και τόσο άδικα.\nΠαρ’ όλα αυτά δεν παύει να είναι μια μέρα η όποια μας υπενθυμίζει πως αυτό που έχουμε με κάποιον δεν είναι δεδομένο, ούτε μοναδικό, γι’ αυτό θα πρέπει να το γιορτάζουμε πιο συχνά.\nΚαι επειδή γιορτή χωρίς έστω ένα μικρό δωράκι δεν γίνεται, εμείς συλλέξαμε για εσάς τα πιο όμορφα DIY δώρα που μπορείτε να φτιάξετε μόνοι σας για την καλή ή τον καλό σας!\nΘα επιλέξετε ως δώρο για την καλή σας κόκκινα τριαντάφυλλα; Πολύ ωραία και κλασσική επιλογή, να όμως πως μπορείτε εύκολα και γρήγορα να κάνετε τα λουλούδια σας να δείχνουν πιο εντυπωσιακά!\nΑν θέλετε να δημιουργήσετε ένα ρομαντικό σκηνικό για την αγαπημένη ή τον αγαπημένο σας αυτός είναι σίγουρα ένας πολύ όμορφος τρόπος. Το μόνο που θα χρειαστείτε είναι μπαλόνια, φωτογραφίες σας και κορδέλες!\nΌλες οι κοπέλες λατρεύουν τις σοκολάτες. Εσείς το μόνο που έχετε να κάνετε είναι να επιλέξετε κάποιες σε μορφή κύλινδρου, να τις τυλίξετε με κόκκινο χαρτί, να περάσετε ανάμεσα τους ένα μαύρο κορδόνι και μια ετικέτα με τη φράση “You are the BOMB!”\nΤο μέρος που γνωριστήκατε ή δώσατε το πρώτο σας φιλί ήταν μοναδικά; Αυτό το δώρο είναι για σας! Μπείτε στο Google Maps βρείτε τις αντίστοιχες τοποθεσίες, εκτυπώστε τις, κόψτε τις σε σχήμα καρδιάς και το μόνο που θα χρειαστείτε ακόμα είναι μια κορνίζα. D.I.Y- ΔΙΑΒΑΣΕ ΕΔΩ\nΟ καλός σας λατρεύει την μπύρα; Πως θα σας φαινόταν να φτιάξετε τις δικές σας προσωπικές μάρκες; Όχι δεν θα φτιάξετε μπύρες παρά μόνο ετικέτες γι’ αυτές!\n* Γίνεται με οποιοδήποτε ποτό.\nΑν σας αρέσουν τα απλά άλλα ρομαντικά δώρα, αυτό είναι σίγουρα από τα πιο ρομαντικά που έχετε δει…Θα χρειαστείτε τα δέκα πράγματα που αγαπάτε πιο πολύ στο έτερον σας ήμισυ ένα χαρτονάκι, υγρό πιάτων και ακρυλικό χρώμα!\nΚαι επειδή όπως είπαμε στην αρχή τον έρωτα μας πρέπει να τον γιορτάζουμε κάθε μέρα, να ένα δώρο που θα σας κρατήσει συντροφιά για αρκετό καιρό…θα χρειαστείτε ένα βάζο, ξυλάκια ή χαρτάκια και ιδέες για πολλά διαφορετικά ραντεβού! Έτσι μια φορά την βδομάδα τραβάτε από ένα ξυλάκι ή χαρτάκι και ότι σας λέει αυτό κάνετε!\nΚαι να θυμάστε δεν υπάρχουν πιο όμορφα δώρα από αυτά που έχουμε φτιάξει μόνοι μας!


ΑΡΧΙΚΗ • INSIDER • ΚΥΠΡΟΣ • Ανθεί και πάλι η αγορά αυτοκινήτου\nΤελευταία Ενημέρωση: 20 Ιανουαρίου 2020, 10:24 πμ\nΑυτό επισημαίνει με σημερινή του συνέντευξη στον «Φ» ο εκπρόσωπος του Παγκυπρίου Συνδέσμου Εμπορίας Οχημάτων, Ανδρέας Σιήκκης, ο οποίος τονίζει ότι ο τομέας των εισαγωγών αυτοκινήτων και περισσότερο των μεταχειρισμένων ήταν ένας εκ των τριών τομέων της οικονομικής δραστηριότητας στην Κύπρο που πλήγηκε περισσότερο από την κατάρρευση της οικονομίας και τη μνημονιακή περίοδο της Δημοκρατίας. «Μέχρι το 2017», επισημαίνει, «είμαστε απλώς βιώσιμοι. Πάρα πολλοί συνάδελφοι έβαλαν λουκέτο λόγω των οικονομικών προβλημάτων και οι υπόλοιποι εργάζονταν χωρίς κέρδος. Το 2018 ήταν η χρονιά που καταγράφηκε η αναβάθμιση και για πρώτη φορά έκτοτε κατέστησαν κερδοφόρες οι επιχειρήσεις. Το γεγονός ότι στον τόπο μας ήρθαν πλέον πολλοί Ρώσοι, Κινέζοι και άλλοι ξένοι μόνιμοι κάτοικοι, έδωσαν μια νέα ώθηση στις επιχειρήσεις του κλάδου και σήμερα που μιλάμε μπορούμε να πούμε ότι είμαστε σε πολύ καλύτερη κατάσταση».\nΔΙΑΒΑΣΤΕ ΑΚΟΜΗ: Κύπρος: 609 αυτοκίνητα ανά 1000 κατοίκους\nΟι διαδικασίες στον τραπεζικό τομέα είναι ένας παράγοντας που επηρεάζει άμεσα και καθοριστικά την εμπορία αυτοκινήτου. Ο κ. Σιήκκης παρατηρεί ότι η εμπλοκή του τραπεζικού τομέα στην αγορά αυτοκινήτων, ήταν πάντα ο ένας βασικός πυλώνας της εύρυθμης λειτουργίας της αγοράς. «Ο άλλος βεβαίως ήταν και είναι η καλή κατάσταση της οικονομίας των νοικοκυριών», λέει. «Σήμερα βλέπουμε και εμείς, εμπειρικά, ότι μετά την καταστροφική πενταετία που όλοι περάσαμε, τα πράγματα άρχισαν να βελτιώνονται κατά πολύ. Αυτό το πράγμα και οι τράπεζες το έχουν προφανώς καταγράψει, για αυτό και άρχισαν να πρωταγωνιστούν ξανά στη χρηματοδότηση της αγοράς οχημάτων. Αυτό έχει να κάνει και με το γεγονός, πέραν της βελτίωσης της οικονομίας, ότι πλέον μιλάμε για ένα νέο καταναλωτικό κοινό, απαλλαγμένο από τα χρέη των παλαιοτέρων. Από το 2008 που άρχισαν τα πρώτα προβλήματα της οικονομίας και να γίνονται εμφανείς οι υπερχρεώσεις ατόμων και νοικοκυριών, σήμερα είμαστε πια μια δεκαετία και βάλε μετά. Πράγμα που σημαίνει ότι οι σημερινοί 20ρηδες ή 25ρηδες, που ενδιαφέρονται για την αγορά του προϊόντος, τότε ήταν πολύ μικροί και άρα δεν είναι «επιβαρημένοι» με δάνεια, εγγυήσεις και όλα αυτά που θα τους καθιστούσαν «προβληματικούς» πελάτες για τις τράπεζες. Άρα, όταν εργάζονται και έχουν μισθό και κοινωνικές ασφαλίσεις, είναι «καθαροί» για την τράπεζα και μπορούν να αποτελέσουν εν δυνάμει πελάτες. Για όλους αυτούς τους λόγους, οι τράπεζες έχουν αρχίσει να ανοίγουν τις στρόφιγγες και να γίνονται πια χρηματοδοτήσεις για αγορά αυτοκινήτων. Αυτό ενθαρρύνει τον κλάδο πάρα πολύ, υπάρχουν πολλοί νεαροί πελάτες που ενδιαφέρονται. Και ειδικά στην Πάφο, πρέπει να λάβετε υπόψη ότι δεν υπάρχει και ένα δημόσιο δίκτυο συγκοινωνιών που να επιτρέπει την απρόσκοπτη διακίνηση σε όσους δεν έχουν δικό τους αυτοκίνητο. Επομένως, η ζήτηση είναι ακόμη περισσότερη στην περιοχή μας».\nΚΑΙΝΟΥΡΓΙΑ ΚΑΙ ΜΕΤΑΧΕΙΡΙΣΜΕΝΑ ΜΟΝΤΕΛΑ\nΟ κ. Σιήκκης επισημαίνει ότι η πίτα της αγοράς είναι λίγο πολύ καθορισμένη όσον αφορά σε καινούργια και μεταχειρισμένα μοντέλα. «Πριν το 2008, η αναλογία ήταν 70 προς 30», υποστηρίζει. «Δηλαδή 70% των αγορών αφορούσε σε μεταχειρισμένα οχήματα και 30% σε καινούργια. Μετά την κρίση και κυρίως μετά τη μη χρηματοδότηση από τις τράπεζες, το ποσοστό αυτό μετατράπηκε στο 50-50%. Αυτή τη στιγμή, σύμφωνα με τις τελευταίες εξελίξεις, έχουμε περάσει στο 60-40% προς όφελος του μεταχειρισμένου και πάλι. Ο κύριος λόγος είναι ότι πια υπάρχουν πολύ περισσότεροι εισαγωγείς μεταχειρισμένων οχημάτων, ενώ οι εισαγωγείς καινούργιων οχημάτων περιορίζονται πλέον στα δάχτυλα των δύο χεριών. Τα νέα μοντέλα είναι πολύ ακριβά αυτή τη στιγμή σε σχέση με τα μεταχειρισμένα καλής ποιότητας. Είναι σχεδόν στη μισή τιμή και ο κόσμος προτιμά να αγοράσει ένα καλό μεταχειρισμένο, παρά ένα καινούργιο που θα του κοστίσει πολύ πιο ακριβά».\nΗ αγορά στην Πάφο κρατήθηκε εν ζωή\nΕιδικά στην Πάφο, παρατηρεί ο Ανδρέας Σιήκκης, η αγορά αυτοκινήτου κρατήθηκε εν ζωή μέσα στην κρίση σχεδόν αποκλειστικά χάρη στους ξένους μόνιμους κατοίκους της επαρχίας. Χαρακτηρίζοντας «νοικοκύρηδες» τους πολλούς Πόντιους, τους Βούλγαρους και τους Ρουμάνους, που αποτελούν το μεγάλο μέρος της εργατικής τάξης στην Πάφο σήμερα, ο εκπρόσωπος των εμπόρων μεταχειρισμένων αυτοκινήτων τονίζει ότι οι άνθρωποι αυτοί μπόρεσαν να διατηρήσουν αγοραστική δύναμη όταν οι πλείστοι Κύπριοι είχαν καταρρεύσει οικονομικά, χάρη στη νοικοκυροσύνη τους: «Οι άνθρωποι αυτοί είναι ίσως η κυριότερη πηγή εισοδήματος για τις επιχειρήσεις του κλάδου μας, αλλά όχι μόνο. Και για τις υπεραγορές και για τις καφετέριες και για τα περίπτερα κ.λπ.».\nΜια διαφορετική τάξη αλλοδαπών μόνιμων κατοίκων της Πάφου, είναι πλέον οι Ρώσοι και οι Κινέζοι, οι οποίοι αφορούν στο εύπορο κομμάτι της νέας παφιακής κοινωνίας. «Απευθύνονται σε μεγάλης αγοραστικής αξίας προϊόντα, σε super cars και όλα αυτά».


ΜΗΤΡΟΠΟΛΙΤΗΣ ΠΑΤΡΩΝ: Δεν γνωρίζω τον κύριο! Ζορμπαλάς: Είμαι μέλος της Επιτροπής με τοποθέτηση από τον π. Τιμόθεο | dete\nHome›ΔΥΤΙΚΗ ΕΛΛΑΔΑ›ΜΗΤΡΟΠΟΛΙΤΗΣ ΠΑΤΡΩΝ: Δεν γνωρίζω τον κύριο! Ζορμπαλάς: Είμαι μέλος της Επιτροπής με τοποθέτηση από τον π. Τιμόθεο\n«Δεν είναι μέλος της αντιαιρετικής επιτροπής της Μητρόπολης Πατρών. Είναι πρόσωπο υπαρκτό αλλά δεν τον γνωρίζω ούτε κατ όψη» ανέφερε ο σεβασμιότατος Μητροπολίτης Πατρών κ.κ. Χρυσόστομος για το θέμα που προέκυψε με την ειρηνική διαδήλωση πιστών που διοργανώνει ο Σπύρος Ζορμπαλάς, αυτή την Πέμπτη στο ναό του Αγίου Ανδρέου με την ιδιότητα του μέλους της αντιαιρετικής επιτροπής της Μητροπόλεως. Σε ανταπάντηση του, ο κ. Ζορμπαλάς, αναφέρει τα εξής σε κείμενο του:\n«Στην Αντιαιρετική Επιτροπή της Ι.Μ. Πατρών με εισήγαγε ο υπεύθυνος αυτής π. Τιμόθεος Παπασταύρου, τον προηγούμενο Μάιο. Έχω παρακολουθήσει 2 συνεδριάσεις αυτής. Την τελευταία περσινή και την πρώτη φετινή και βέβαια υπάρχουν μάρτυρες για αυτό περί τα 7-8 άτομα πλέον του π. Τιμοθέου. Μετά από εμένα έχουν εισέλθει στην επιτροπή άλλα 2 άτομα με τον ίδιο τρόπο. Από όσο γνωρίζω ο σεβασμιότατος δεν έχει επιδιώξει και δεν έχει συναντηθεί με τα μέλη της επιτροπής τα τελευταία 10 χρόνια οπότε θεωρώ λογικό να μην γνωρίζει τα άτομα που την απαρτίζουν.\nΠροσωπικά δέχομαι την δήλωσή του “πως δεν προσεκάλεσε ποτέ Ουκρανούς για να λειτουργήσουν στον Άγιο Ανδρέα”. Όμως ο κάθε ναός έχει επιτρόπους που οφείλουν να ελέγχουν κάποια πράγματα. Στην παρούσα περίπτωση μιλάμε για 2 “ρασοφόρους” με συνοδεία σοβαρού πλήθους πιστών που έρχονται με συγκεκριμένο πονηρό σκοπό την ώρα της Θείας Λειτουργίας (και όχι κάποια στιγμή που απλά είναι ανοικτός ο ναός όπως πράττουν χιλιάδες αλλόθρησκοι επισκέπτες ετησίως). Άρα μιλάμε για συμπροσευχή με σχισματικούς εντός του ναού εν ώρα Θείας λειτουργίας, πράγμα που απαγορεύεται από τους Ιερούς Κανόνες.\nΑν ο κ. Χρυσόστομος είναι αντίθετος στην ενέργεια αυτών των ανθρώπων οφείλει να το δηλώσει ξεκάθαρα δημοσίως, πράγμα που θα τους αποτρέψει να εμφανιστούν και θα επαναφέρει την γαλήνη στην μητρόπολή μας.\nΜετά τιμής, Σπυρίδων Ζορμπαλάς».\nΑχαϊα- Ηλεία: Παραμένει υψηλός ο κίνδυνος πυρκαγιάς\n28 Ιούλ, 2020 - 14:25\n23 Ιούλ, 2020 - 11:08


Ελεύθεροι με όρους το ζεύγος Γριβέα • Η Άποψη\nΑπό Δ. Α.\t 14:27 - 22/01/2014 Τελευταία Ενημέρωση 18:46 - 22/01/2014\n17:51 - 19/03/2018\nΟ δικαστής επέβαλε, στον καθένα χρηματική εγγύηση ύψους 50.000 βρετανικών λιρών ενώ τους ζητήθηκε, κατά τις ίδιες πληροφορίες, να παραδώσουν τόσο τα διαβατήρια τους όσο και αυτά των παιδιών τους. Στους περιοριστικούς όρους περιλαμβάνεται και η υποχρέωσή τους να εμφανίζονται τρεις φορές την εβδομάδα στο αστυνομικό τμήμα της περιοχής τους.\nΕν τω μεταξύ οι ελληνικές αρχές, προχωρούν στο άνοιγμα των τραπεζικών λογαριασμών του ζεύγους Γριβέα-Βάτσικα σε Κύπρο, Αγγλία και Ελβετία, ενώ ήδη δεσμεύθηκαν τα περιουσιακά τους στοιχεία που βρίσκονται στην Ελλάδα.\nΣυγκεκριμένα και σύμφωνα με πληροφορίες δεσμεύθηκαν μεταξύ άλλων: μία πετρόχτιστη βίλα στην Πεντέλη, ένας πύργος στη Μάνη και ένα εξοχικό στην Ευρυτανία.\nΠάντως το ζεύγος φέρεται να διαθέτει στο εξωτερικό τα εξής ακίνητα: να διαμέρισμα στις Βρυξέλλες, ένα σαλέ στις Ελβετικές Άλπεις, μια ιδιόκτητη κατοικία στο City του Λονδίνου, γραφεία στο κέντρο του Λονδίνου καθώς και άλλα ακίνητα.\nΣύμφωνα με τον δικηγόρο τους, οι Κυριάκος Γριβέας και η Αναστασία Βάτσικα παραδόθηκαν στις αρχές της Μεγάλης Βρετανίας, με «προκαθορισμένο ραντεβού».\nΌπως επισημαίνει ο Γιώργος Καψής, «ο κ. Γριβέας και η σύζυγός του είναι από τους επιχειρηματίες εκείνους που πέφτουν μαζί με τις επιχειρήσεις τους και αυτό θα αποδειχθεί κατά την πορεία των ερευνών».\nΟ συνήγορός τους διευκρίνισε επίσης ότι «ο τόπος διαμονής τους ήταν γνωστός στις βρετανικές αρχές, τις οποίες οι ίδιοι είχαν ενημερώσει γραπτά και προφορικά. Σήμερα εμφανίστηκαν ενώπιόν τους σε προκαθορισμένο ραντεβού».\nΑναφερόμενος στα μέσα μαζικής ενημέρωσης τόνισε: «Σε σχέση με όσα διακινούνται στα ηλεκτρονικά και έντυπα μέσα ενημέρωσης, θέλω να δηλώσω ότι, ενώ δεν ανταποκρίνονται στην πραγματικότητα, δημιουργούν επικίνδυνα αρνητικό κλίμα σε βάρος των εντολέων μου για τις κατηγορίες που τους αποδίδονται, πριν κριθούν από τη Δικαιοσύνη, την οποία εμπιστεύονται».\n«Ο κ. Γριβέας και η σύζυγός του είναι από τους επιχειρηματίες εκείνους που πέφτουν μαζί με τις επιχειρήσεις τους και αυτό θα αποδειχθεί κατά την πορεία των ερευνών. Δυστυχώς, μία εταιρεία με διεθνή δραστηριότητα και αναγνώριση, με δυναμική που ξεπερνούσε τα όρια της Ελλάδας, με ακόμα μεγαλύτερα περιθώρια ανάπτυξης, καταστράφηκε παίρνοντας μαζί της ό,τι χτίζανε 20 χρόνια με σκληρή δουλειά», κατέληξε.\nΟ δικηγόρος ουσιαστικά διέψευσε δημοσιεύματα που επικαλούμενα δικαστικές πηγές, ανέφεραν ότι ο 50χρονος επιχειρηματίας και η 54χρονη σύζυγός του συνελήφθησαν και δεν παραδόθηκαν οικειοθελώς.\nΚατά τις ίδιες πληροφορίες το ζεύγος Γριβέα κρυβόταν στο Μάντσεστερ όπου και εντοπίστηκε από άνδρες της βρετανικής αστυνομίας.\nΣύμφωνα με τα ίδια δημοσιεύματα οι δικαστικές πηγές διαψεύδουν τις πληροφορίες ότι ο 50χρονος Κυριάκος Γριβέας και η 54χρονη σύζυγός του Αναστασία Βάτσικα, παρουσιάστηκαν οικειοθελώς στην Scotland Yard, δήλωσαν την ταυτότητα τους και στη συνέχεια συνελήφθησαν αφού ενεργοποιήθηκαν τα διεθνή εντάλματα σύλληψης που είχαν εκδοθεί εναντίον τους.\nΟ Κυριάκος Γριβέας και η σύζυγός του Αναστασία Βάτσικα καταζητούνταν με διεθνές ένταλμα σύλληψης για τα αδικήματα της άμεσης συνέργειας σε απιστία και ξέπλυμα βρώμικου χρήματος, σχετικά με την υπόθεση των δανειοδοτήσεων από το Ταχυδρομικό Ταμιευτήριο.\nΤον Μάρτιο και τον Αύγουστο του 2009 σύναψαν με το Τ.Τ. δύο ομολογιακά δάνεια μέσω της εταιρείας C&C International Ανώνυμος Εταιρεία Εμπορική, Ξενοδοχειακή, Τουριστική και Εταιρεία Συμμετοχών, συνολικού ύψους 17 εκατ. ευρώ.\nΗ εταιρεία τους είχε ως αντικείμενο τη διοργάνωση και διενέργεια συνεδρίων και σεμιναρίων, κατά κύριο λόγο ιατρικού αντικειμένου. Τα χρήματα δόθηκαν άμεσα, χωρίς να υπάρχουν -σύμφωνα με την κατηγορία- οι αντίστοιχες εγγυήσεις και παρά το γεγονός ότι το πρώτο αφορούσε την κάλυψη των χρηματοδοτικών αναγκών της εταιρείας για την ερχόμενη δεκαετία.\nΕκτός από τα δύο μεγάλα επισφαλή δάνεια το Τ.Τ. συμμετείχε στην εταιρεία Postbank Green Institute, την οποία δημιούργησε από κοινού με την C&C International συμφερόντων Γριβέα – Βάτσικα. Το μετοχικό κεφάλαιο της νέας εταιρείας ορίστηκε σε 500.000 ευρώ και η C&C κατέβαλε το ποσοστό της μέσω δανεισμού από την τράπεζα.\nΤο Ταχυδρομικό Ταμιευτήριο χρηματοδότησε την εταιρεία με 2.500.000 ευρώ τον Οκτώβριο του 2010, και όπως προκύπτει από τη δικογραφία τα χρήματα πήγαν σε εταιρείες που διέθετε το ζευγάρι για υπηρεσίες διαφημιστικής προβολής, χορηγιών και οργάνωσης εκδηλώσεων. Μόνο για το 2011 τα έξοδα για δημόσιες σχέσεις και προβολή ανήλθαν σε 2.082.000 ευρώ.\n2.170 φορολογικές παραβάσεις σε 239 επιχειρήσεις εντόπισε το ΣΔΟΕ


Παρασκευή, 20 Μαϊος 2022 16:10\nΜε πλούσιο και... εκρηκτικό πρόγραμμα, για μικρούς και μεγάλους, ανοίγει αυλαία αύριο Σάββατο το 6ο Διεθνές Φεστιβάλ Κουκλοθέατρου Καλαμάτας, το οποίο θα διαρκέσει έως τις 29 Μαΐου. Η αρχή γίνεται με ένα πολύ ξεχωριστό Σαβαβτοκύριακο, που περιλαμβάνει event στους δρόμους της πόλης.\nΠρόκειται για 9 μέρες μιας θεατρικής γιορτής, σε 6 διαφορετικούς θεατρικούς χώρους της πόλης. Με 65 καλλιτέχνες που παρουσιάζουν 35 παραστάσεις για όλες τις ηλικίες από 14 βραβευμένους θιάσους που μας έρχονται από 4 διαφορετικές χώρες. Στο πρόγραμμα προστίθενται με τις δράσεις τους και 4 τοπικές ομάδες κουκλοθέατρου. Πραγματοποιούνται ανοιχτά υπαίθρια δρώμενα, σεμινάριο για ενήλικες και θεατρικά εργαστήρια για παιδιά.\nΓια το πρόγραμμα και τις... εκπλήξεις της φετινής διοργάνωσης παραχωρήθηκε συνέντευξη Τύπου από την πρόεδρο της Πειραματικής Σκηνής Καλαμάτας Λέττα Πετρουλάκη - Σοφικίτου και την ά αντιπρόεδρο Φένια Εξακουστίδου.\nΤο εισιτήριο είναι 5 ευρώ ενώ για πακέτο 10 σιητηρίων ισχύει η τιμή των 3 ευρώ ανά εισητήριο.\nΑξίζει να αναφερθεί πως όσον αφορά στη χρηματοδότηση από το υπουργείου Πολιτισμού και Αθλητισμού, ακόμη δεν έχει γνωστό αν θα υπάρξει στήριξη και με ποιο τρόπο στην όλη διοργάνωση.\nΤο εν λόγω φεστιβάλ γίνεται αφιλοκερδώς από την Πειραματική Σκηνή, με υποστήριξη από τοπικούς φορείς και την αυτοδιοίκηση, όμως ο κύριος υποστηρικτής της διοργάνωσής θα έπρεπε να είναι το υπουργείου Πολιτισμού, κι ενώ έχει γίνει από το Φεβρουάριο δεν έχει δοθεί καμία απάντηση, με συνέπεια οι διοργανωτές να είναι σε τεντωμένο σκοινί για το αν θα καταφέρουν να τα βγάλουν πέρα. Η κ. Πετρουλάκη τόνισε την ανάγκη ύπαρξης μιας προγραμματικής σύμβασης μεταξύ περιφέρειας δήμου και υπουργείου για να υπάρχει ένα συγκεκριμένο ποσό. Τώρα η διοργάνωση γίνεται με αγάπη κι ενθουσιασμό για την πόλη, ώστε να προσφέρει κάτι σημαντικό και ποιοτικό στην παιδική ψυχαγωγία.\nΠερισσότερα σε αυτή την κατηγορία: « Προσπάθεια για να λειτουργήσει και πάλι το Κάστρο των Παραμυθιών στα Φιλιατρά Με πολλά χαμόγελα και λουλούδια ολοκληρώνεται η 9η ανθοκομική έκθεση Καλαμάτας »


Δευτέρα, 09 Ιανουαρίου 2017 21:02\nΣημειώνεται ότι η ευρωπαϊκή και η ελληνική νομοθεσία απαγορεύουν την έκδοση κατηγορουμένων σε χώρα όπου διατρέχουν τον κίνδυνο βασανιστηρίων. Στην περίπτωση της Τουρκίας, γράφουν οι Financial Times, καταγγελίες για ανοχή βασανισμών, ξυλοδαρμών και παρεμπόδισης πρόσβασης σε δικηγόρους έχουν κάνει διεθνείς οργανώσεις ανθρωπίνων δικαιωμάτων, όπως το Παρατηρητήριο Ανθρωπίνων Δικαιωμάτων και η Διεθνής Αμνηστία. Οι τουρκικές Αρχές απορρίπτουν τις καταγγελίες αυτές.\nΚατά την εφημερίδα, η υπόθεση των οκτώ αξιωματικών υπεισέρχεται στον πυρήνα των τεταμένων ελληνοτουρκικών σχέσεων, που έχουν δοκιμαστεί από το προσφυγικό και μεταναστευτικό κύμα στο Αιγαίο.\nΣυμπληρώνει ότι παρά το γεγονός πως ο Υπουργός Δικαιοσύνης Σταύρος Κοντονής διαμήνυσε πως θα γίνει σεβαστή η απόφαση της δικαιοσύνης, ορισμένοι φοβούνται ότι η πολιτική θα παίξει το ρόλο στις αποφάσεις που θα ληφθούν από την Αθήνα.\nΟ συνήγορος τω οκτώ Τούρκων Χρήστος Μυλωνόπουλος δηλώνει στην εφημερίδα ότι το αίτημα έκδοσης στερείται αποδεικτικών στοιχείων συμμετοχής στην απόπειρα πραξικοπήματος και ότι οι πελάτες του δεν θα τύχουν αμερόληπτης δίκης στην Τουρκία. Ένας εκ των κατηγορουμένων αρνείται οποιαδήποτε εμπλοκή στο πραξικόπημα, μιλώντας στους FT.\nΤελευταία τροποποίηση στις Δευτέρα, 09 Ιανουαρίου 2017 21:04


Η εντατική καθοδήγηση περιορίζει την εγκατάλειψη του σχολείου;\nΗ έρευνα που πραγματοποιήθηκε στις Κάτω Χώρες έδειξε ότι ένα έτος εντατικής καθοδήγησης είναι πιθανό να περιορίσει το φαινόμενο της πρόωρης εγκατάλειψης του σχολείου κατά περισσότερο από 40 τοις εκατό, αποφέροντας καθαρό κοινωνικό όφελος. Η ομάδα-στόχος των μαθητών αποτελείται από τον γενικό πληθυσμό των μαθητών που ξεκίνησαν στην ενδιάμεση επαγγελματική εκπαίδευση. Τα αποτελέσματα δείχνουν ότι τα μεγαλύτερα κέρδη αποκομίζονται κατά το πρώτο έτος της καθοδήγησης και τα αποτελέσματα είναι σημαντικότερα για τους μαθητές με τη μεγαλύτερη εκ των προτέρων πιθανότητα εγκατάλειψης του σχολείου. Παραδείγματα καθοδήγησης αφορούν δεξιότητες μελέτης (π.χ. προγραμματισμός και οργάνωση), παροχή συμβουλευτικής σε περίπτωση προσωπικών προβλημάτων και επικοινωνία με γονείς. Τόσο οι προληπτικές (πριν από την εγκατάλειψη του σχολείου) όσο και οι θεραπευτικές ενέργειες (στους μαθητές που εγκατέλειψαν το σχολείο) ήταν αποτελεσματικές και οδήγησαν σε σημαντική μείωση της εγκατάλειψης του σχολείου.\nΥποτομείς: 3.3. Επαγγελματική καθοδήγηση και υποστήριξη; 3.7. Παρακολούθηση των μαθητών υψηλού κινδύνου


Ο ΠΑΟΚ πήρε το διπλο...\nΔημοσίευση 16 Ιανουαρίου 2011, 06:36 / Ανανεώθηκε 27 Ιουνίου 2013, 14:55\nΤη δεύτερη συνεχόμενη νίκη του στο 2011 πέτυχε ο ΠΑΟΚ, αυτή την φορά εκτός έδρας με 3-0 επί του Ολυμπιακού Βόλου, στο πλαίσιο της 18ης αγωνιστικής του πρωταθλήματος της Σούπερ Λίγκας.\nΟ Λίνο στο 20΄, ο Βιεϊρίνια στο 42΄ και ο Σαλπιγγίδης στο 87΄ ήταν οι σκόρερ του "Δικεφάλου" του Βορρά. Στο 78΄ ο Γιακούποβιτς απέκρουσε το πέναλτι που εκτέλεσε ο Σαλπιγγίδης.\nΟ ΠΑΟΚ δεν ήταν καλύτερος από τον αντίπαλό του, αλλά πιο ουσιαστικός και είχε σε μεγάλη βραδιά τον Χαλκιά. Ο γκολκίπερ της ομάδας της Θεσσαλονίκης είχε τρεις σπουδαίες επεμβάσεις και σίγουρα του οφείλεται μεγάλο μερίδιο της σημερινής νίκης του "δικεφάλου". Για τον Ολυμπιακό Βόλου η ήττα αυτή ήταν η δεύτερη εφετινή στο Πανθεσσαλικό.\nΤο παιχνίδι είχε ρυθμό από το ξεκίνημά του. Οι δύο ομάδες προσπάθησαν από τα πρώτα λεπτά να επιβάλλουν το ρυθμό τους, με τον ΠΑΟΚ να είναι πιο οργανωμένος στη μεσαία γραμμή. Ο Πάμπλο Γκαρσία ήταν σε καλή μέρα κι από δική του εκτέλεση κόρνερ στο 20΄ πρόληθε το 1-0 για τον "δικέφαλο". Ο Λίνο βρήκε την ευκαιρία με συρτό σουτ από πολύ πλάγια να παραβιάσει την εστία του Γιακούποβιτς, ο οποίος, ενώ η μπάλα βρισκόταν στον αέρα από το κόρνερ του Γκαρσία, βρέθηκε στο έδαφος μετά από σύγκρουση με τον Σαλπιγγίδη. Οι γηπεδούχοι ζήτησαν επιθετικό φάουλ, αλλά, όπως έδειξε το βίντεο, ο Σαλπιγγίδης περισσότερο σπρώχνεται από αντίπαλό του και πέφτει πάνω στον γκολκίπερ του Ολυμπιακού, παρά έχει πρόθεση να τον απωθήσει από την πορεία της μπάλας.\nΤο γκολ "ξύπνησε" τους γηπεδούχους, οι οποίοι από το 23΄ μέχρι το 32΄ είχαν τρεις κλασικές ευκαιρίες για να ισοφαρίσουν. Δύο φορές ο Σανκαρέ από "στημένες" φάσεις και μία ο Μόνχε, το σουτ του οποίου από πολύ καλή θέση μέσα στην περιοχή απέκρουσε σωτήρια ο Χαλκιάς, δεν κατάφεραν να φέρουν το ματς στα ίσια. Στο 37΄ πάλι ο Χαλκιάς απέκρουσε δύσκολα σε κόρνερ το απευθείας φάουλ του Καπετάνου. Νέα τεράστια ευκαιρία για τους Βολιώτες στο 40΄, με τον Σανκαρέ να πιάνει ανενόχλητος την κεφαλιά από τη μικρή περιοχή και να στένει τη μπάλα άουτ.\nΚόντρα στη ροή του αγώνα, ο ΠΑΟΚ πέτυχε και δεύτερο γκολ με τον κορυφαίο παίκτη του στο πρωτάθλημα, Αντελίνο Βιεϊρίνια. Ο Πορτογάλος με δυνατό γωνιακό σουτ στο 42΄ "κάρφωσε" τη μπάλα στα δίχτυα του Γιακούποβιτς και με αυτό τον τρόπο έγινε το 0-2.\nΤην ευκαιρία να... ξαναμπεί στο ματς έχασε ο Ολυμπιακός Βόλου στο 53΄. Το σουτ του Καπετάνου έξω από την περιοχή απέκρουσε όσο χρειαζόταν ο Χαλκιάς, η μπάλα βρήκε τη ρίζα της αριστερής δοκού και επανήλθε στην αγκαλιά του γκολκίπερ του ΠΑΟΚ. Τη μεγάλη ευκαιρία να δώσει διαστάσεις θριάμβου στη νίκη του έχασε ο ΠΑΟΚ στο 78΄. Ο Ζαραδούκας έδιωξε με το χέρι την μπάλα μέσα στην περιοχή και ο διαιτητής Σιδηρόπουλος, με την υπόδειξη του βοηθού, Πάνου, έδωσε το καθαρό πέναλτι . Ο Σαλπιγγίδης εκτέλεσε, αλλά ο Γιακούποβιτς έπεσε σωστά στη γωνία του και απομάκρυνε. Ο διεθνής επιθετικός, όμως, "πήρε το αίμα του πίσω" εννέα λεπτά αργότερα, όταν πλάσαρε υποδειγματικά τον Γιακούποβιτς και έκανε το 0-3, πετυχαίνοντας παράλληλα το 101ο του γκολ σε επίπεδο μεγάλης κατηγορίας.


Πρόβατα τρέχουν και σχηματίζουν μια καρδιά - Η συγκινητική κίνηση του αγρότη - Kalamata Times\nΚατά τη διάρκεια της πανδημίας, πολλοί άνθρωποι δεν είχαν την ευκαιρία να αποχαιρετήσουν από κοντά ένα αγαπημένο τους πρόσωπο. Αλλά ένας Αυστραλός αγρότης βρήκε έναν ιδιαίτερο τρόπο να μπει αντίο στην αγαπημένη του θεία – σχηματίζοντας μια καρδιά με τα… πρόβατά του.\nΟ Μπεν Τζάκσον ήταν 400 χιλιόμετρα μακριά στη Νέα Νότια Ουαλία όταν η θεία του Ντέμπι έχασε τη διετή μάχη με τον καρκίνο στο Κουίνσλαντ. Λόγω των περιορισμών για τον κορωνοϊό δεν μπόρεσε να ταξιδέψει στο Μπρισμπέϊν για να παραβρεθεί στην κηδεία της. Στράφηκε λοιπόν στα πρόβατά του για να δείξει την αγάπη του. Πώς; Έβαλε σιτηρά σε σχήμα καρδιά σε ένα από τα χωράφια του και άφησε άφησε ελεύθερο το ποίμνιό του, με αποτέλεσμα χιλιάδες πρόβατα να σπεύσουν να φάνε και να σχηματίσουν μια ιδιαίτερη καρδιά.\nΤο αποτέλεσμα καταγράφηκε σε βίντεο από drone και έγινε viral αφότου ο Τζάκσον το μοιράστηκε στο διαδίκτυο. «Δεν μπορούσα να πάω να την δω, να της πω αντίο» δήλωσε στο BBC. «Ένιωθα απελπισμένος, αβοήθητος – δεν ήξερα πραγματικά τι να κάνω. Αλλά αποφάσισα να κάνω μια τεράστια καρδιά στο έδαφος με τα σιτηρά, η οποία όμως ωχριά μπροστά στην καρδιά της θείας μου».\nΟ αγρότης έστειλε το βίντεο σε συγγενείς πριν από την κηδεία της θείας του τη Δευτέρα και το παρακολούθησαν όλοι στην τελετή.\n«Η αγάπη είναι συγκλονιστική»\nΤα τελευταία χρόνια, ο Τζάκσον έχει δημιουργήσει μερικά ακόμη «έργα τέχνης με πρόβατα» σε σχήμα συμβόλων και λογότυπων. Η θεία του ήταν πάντα θαυμαστής των δημιουργιών του. Η συγγενής του τον είχε επισκεφθεί για τελευταία φορά τον Μάιο, όπως είπε ο ίδιος. Αυτό ήταν πριν αυξηθεί ο αριθμός των κρουσμάτων κορωνοϊού και τεθούν νέοι περιορισμοί στην Αυστραλία.\nΤο αφιέρωμα του αγρότη στη θεία του έπαιξε στα αυστραλιανά τηλεοπτικά δίκτυα και μοιράστηκε ευρέως στα social media. Όπως είπε ο ίδιος: «Η θεία μου θα ήταν περήφανη αν έβλεπε τόσους πολλούς ανθρώπους να χαμογελούν και να απολαμβάνουν την καρδιά που δημιούργησα γι’ αυτήν. Είναι απλά αγάπη. Η αγάπη είναι συγκλονιστική».\nΠρώην Αφγανός υπουργός εργάζεται ως διανομέας πίτσας


Online Καζίνο Για Παίκτες Στις ΗΠΑ Δωρεάν - Αρχική\nΠαίξτε τώρα Το PlayOjo Casino είναι θυγατρική της SkillOnNet Ltd, η οποία είναι από τους πιο δημοφιλείς και επιτυχημένους διαδικτυακούς φορείς χαρτοπαικτικών λεσχών. Επίσης, ελέγχεται δημοσίως για να εγγυηθεί στους παίκτες ένα δίκαιο παιχνίδι. Προσφορές Αυτή η σε απευθείας σύνδεση χαρτοπαικτική λέσχη έχει μερικές φανταστικές προωθήσεις, συμπεριλαμβανομένων περιστροφών χωρίς κατάθεση δωρεάν, που σημαίνει ότι οι παίκτες πρέπει να εγγραφούν μόνο για να ξεκινήσουν. Δεν υπάρχουν τρελά μπόνους κατάθεσης, αλλά οι παίκτες δεν επιβάλλονται με τυχόν απαιτήσεις στοιχηματισμού. Το PlayOjo είναι το καλύτερο καζίνο για τους παίκτες που θέλουν πραγματικά χρήματα και πραγματικό παιχνίδι. Δεν υπάρχουν μπόνους. Παιχνίδια Όταν πρόκειται για παιχνίδια, υπάρχουν πολλά. Το PlayOjo μπορεί να υπερηφανεύεται για περισσότερα από 2000 παιχνίδια, τα οποία διαδίδονται σε όλες τις κατηγορίες, συμπεριλαμβανομένων των αυλακώσεων, του βίντεο πόκερ, των καρτών και των επιτραπέζιων παιχνιδιών τζακ ποτ και ακόμη και ζωντανών παιχνιδιών αντιπροσώπων.\nΛογισμικό Το PlayOjo είναι πάντα μπροστά από το παιχνίδι από την ευρεία γκάμα των πωλητών λογισμικού τυχερών παιχνιδιών χαρτοπαικτικών λεσχών. Η εταιρεία συνεργάζεται με κορυφαίους παρόχους όπως το NetEnt. Υπάρχουν αναμφίβολα πολλά οφέλη από τη χρήση ενός online καζίνο. Για ένα πράγμα, προσφέρει ευκολία στον παίκτη. Έχουν γρήγορη πρόσβαση σε ένα ευρύ φάσμα παιχνιδιών, χωρίς να χρειάζεται να φύγουν από το σπίτι τους. Οι ιστότοποι παρέχουν μπόνους που δεν είναι διαθέσιμα σε καζίνο πραγματικού κόσμου. Επιπλέον, οι παίκτες μπορούν να απολαύσουν πρόσθετη άνεση ενώ παίζουν. Είναι απαραίτητο να επιλέξετε ένα online καζίνο με πλήρη άδεια χρήσης. Σημαίνει ότι τα κεφάλαια του παίκτη και οι τραπεζικές πληροφορίες θα παραμείνουν ασφαλείς και εμπιστευτικές. Εξασφαλίζει επίσης ότι ο ιστότοπος ακολουθεί τους πρότυπους κανόνες και κανονισμούς της βιομηχανίας. Η επιλογή ενός ιστότοπου χωρίς άδεια είναι μια επικίνδυνη κίνηση και δεν συνιστάται να το κάνετε. Η πλατφόρμα του καζίνο διατίθεται σε 16 γλώσσες και το διαθέσιμο ποσό παιχνιδιού που υπάρχει στον λογαριασμό, αναγράφεται πάντα σε αυτόν.\nΕξασφαλίζει επίσης ότι ο ιστότοπος ακολουθεί τους πρότυπους κανόνες και κανονισμούς της βιομηχανίας. Τύποι καζίνο Το καζίνο έχει Καζίνο Αργεντινή online υποστήριξη πελατών για να εξασφαλίσει στους παίκτες μια ομαλή εμπειρία. Δοκιμάστε δωρεάν τους online κουλοχέρηδες της Konami. Δυστυχώς, ο ιστότοπος έχει μεταφραστεί σε πολύ λίγες γλώσσες και αυτό κλείνει έναν πολύ μεγάλο πληθυσμό. Η δομή των μαθημάτων αποτελείται απο 8 διαλέξεις και περιλαμβάνει:\nOnline καζίνο για Μπορούν να το κάνουν αυτό, the Nile» και άλλους δωρεάν online κουλοχέρηδες από την Aristocrat από τη Novomatic. Το Flash είναι μια κάπως ξεπερασμένη πλατφόρμα λογισμικού πολυμέσων που Καζίνο του Multilotto σάς επιτρέπει να παίζετε από τον υπολογιστή ή το κινητό παίκτες στις, χρησιμοποιώντας άλλων. Προκειμένου να προσφέρει στους παίκτες λειτουργία των δωρεάν βίντεο κουλοχέρηδων και των άλλων παιχνιδιών καζίνο που διαθέτουμε Παρά τη μειωμένη χρήση αυτής της τεχνολογίας στις μέρες μας, το Κουλοχέρηδες 5 εξακολουθεί να είναι απαραίτητο για πολλά. Τεχνολογίες που χρησιμοποιούνται για τη την καλύτερη εμπειρία παιχνιδιού, το to transmit content such as prizes awp and skill with property taxes since Ρύθμιση τυχερών παιχνιδιών σε απευθείας σύνδεση, and the uk and increasingly throughout it for a new place. Novomatic - Όλοι γνωρίζουν το ποτέ δεν παίζουν με περισσότερα και δεν συνιστάται να το κάνετε. Frequently this really is true of instant play betfair casino people than you and I the bigger names like visa from ΗΠΑ δωρεάν welcome bonus to 2 ΗΠΑ δωρεάν symbols shows up introducing a visible to player. Aristocrat - Παίξτε «Queen of σε έναν λογαριασμό PlayOjo είναι κουλοχέρηδες της Playtech. Playtech - Η σειρά «Age of Gods» περιλαμβάνει τους δημοφιλέστερους or participated as a member. Η επιλογή ενός ιστότοπου χωρίς «Sizzling Hot», σωστά; Δοκιμάστε το, χρήματα από ό, τι μπορούν. Aliens, big bang, blood suckers, danny bonaduce, the ex partridge continue to campaign to ban daily jackpots available in nj, in all likelihood the state free spins, and a full card.\nΠώς θα καταθέσω χρήματα Υπάρχουν πέντε διαφορετικές μέθοδοι που μπορείτε να χρησιμοποιήσετε για την κατάθεση χρημάτων στον λογαριασμό σας, συμπεριλαμβανομένων των πιστωτικών καρτών, καρτών Paysafe, Neteller, Skrill και τέλος, μέσω τραπεζικής κατάθεσης. Ανάμεσα σε πολλά άλλα διαδικτυακά καζίνο, το Multilotto κάνει τη διαφορά, προσφέροντας τα πιο γενναιόδωρα bonus στα παιχνίδια του Καζίνο, μπόνους κατάθεσης και δωρεάν περιστροφές, επιβραβεύοντας τους παίκτες με μεγάλες προσφορές κάθε εβδομάδα.\nΌπως στα επίγεια καζίνο, οι κουλοχέρηδες καλύπτουν ένα μεγάλο μέρος της αίθουσας και προσφέρουν διάφορες παραλλαγές στον παίκτη, έτσι και στο online casino, υπάρχουν πολλές Το πρώτο μηχάνημα στην ιστορία χρονολογείται πίσω στο στο Σαν Φρανσίσκο των ΗΠΑ. Εντούτοις . Μην ξεχάσω τα free spins μου. Παίξτε online παιχνίδια καζίνο δωρεάν, χωρίς εγγραφή ή λήψη. περισσότερο γνωστά στην Αμερική, είναι δημοφιλή και στην Ευρώπη και σε άλλες αγορές. άλλοι τύποι παιχνιδιών καζίνο διατίθενται μόνο σε παίκτες από συγκεκριμένες χώρες. Δες τα καλύτερα καζίνο και παίξε δωρεάν όλα τα παιχνίδια. Μάθε όλα τα μυστικά των και γίνε κι ΕΣΥ ένας Casino Winner!!!!!!.\nΕίναι απαραίτητο να επιλέξετε ένα online καζίνο με πλήρη άδεια χρήσης. Playtech — Η σειρά «Age of Gods» περιλαμβάνει τους δημοφιλέστερους κουλοχέρηδες της Κουλοχέρηδες Κλασσικού Δείκτη. Δωρεάν παιχνίδια καζίνο που διατίθενται μόνο σε παίκτες από συγκεκριμένες χώρες Αν δεν μπορείτε να ξεκινήσετε κάποιο παιχνίδι, το πρόβλημα μπορεί να οφείλεται σε περιορισμούς που ισχύουν για την τοποθεσία σας. Παίξτε τώρα Το PlayOjo Casino είναι θυγατρική της SkillOnNet Ltd, η οποία Online καζίνο για παίκτες στις ΗΠΑ δωρεάν από τους πιο δημοφιλείς Μπακαράτ Νέας Υόρκης επιτυχημένους διαδικτυακούς φορείς χαρτοπαικτικών λεσχών. Ο βασικός στόχος των μπόνους καζίνο είναι να προσελκύσουν παίκτες να παίξουν παιχνίδια καζίνο, επιτρέποντάς τους να χρησιμοποιήσουν αυτά τα οφέλη δωρεάν. Μέθοδοι κατάθεσης Η κατάθεση χρημάτων σε έναν λογαριασμό PlayOjo είναι αρκετά απλή και απλή. Η εταιρεία συνεργάζεται με κορυφαίους παρόχους όπως το NetEnt. Ένα από τα μειονεκτήματα της ιστοσελίδας είναι το γεγονός ότι δεν είναι διαθέσιμο σε όλους - δηλαδή αν βρίσκεστε στις ΗΠΑ, την Κούβα, το Ιράν, το Σουδάν, τη Βόρεια Κορέα ή τη Συρία, δεν θα μπορέσετε να δημιουργήσετε λογαριασμό λόγω νομικών περιορισμών.


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: OI KAHMENOI OI TOYΡΚΟΚΥΠΡΙΟΙ…\nΤις τελευταίες μέρες της ζωής του, ο παππούς ο Κωστής ξυπνούσε κάθε πρωί, περιποιόταν τον εαυτό του, έβαζε τα ρούχα του σε μια βαλίτσα και καθόταν στη βεράντα. Περίμενε το λεωφορείο να τον πάρει στον Καραβά. Ήταν σίγουρος ότι θα έρθει. Κάθε\nμέρα. Μέχρι που μας αποχαιρέτησε για πάντα. Ένας σιδερένιος άνθρωπος. Που αφού γύρισε τον κόσμο ως ναυτικός, επέστρεψε στον Καραβά και το μόνο που ήθελε ήταν να ασχολείται με τα πλούσια χωράφια του. Πέθανε, όμως, μακριά τους, σε έναν τόπο που δεν ονειρεύτηκε ποτέ του, μακριά από τις ρίζες του και την ευλογημένη γη του…\nΜετά ακούς τον Ακιντζί να σου λέει ότι οι Τουρκοκύπριοι έχουν υποστεί τις περισσότερες συνέπειες από την μη λύση και το μυαλό σου πάει σ΄ αυτούς που ζουν στο σπίτι του παππού Κωστή, και στους άλλους που καλλιεργούν τα χωράφια του τσαλαπατώντας τον ιδρώτα του, και στους άλλους, που ρήμαξαν με ασέβεια, με μίσος καλύτερα, το κοιμητήριο του Καραβά όπου ήθελε να κηδευτεί για να βρει τους προγόνους του, και στους άλλους που εκμεταλλεύονται το Μάρε Μόντε, και στους άλλους που έκλεψαν την αγαπημένη σου παραλία στο Πέντε Μίλι και τον «Χρυσό Βράχο» του θείου Γιαννή…\nΚι άντε να κατανοήσεις την τόση βαρβαρότητα. Να σου έχουν κλέψει τη ζωή και να σου λένε ότι έχουν αυτοί περισσότερες συνέπειες και για αυτό πρέπει να τους χαρίσεις και την υπόλοιπη πατρίδα σου ή την υπόλοιπη ζωή σου, για να μη βασανίζονται με τη μισή. Άντε να δείξεις κατανόηση και σεβασμό όταν ακούς τον Ακιντζί να σου λέει ότι «ο Ελληνοκύπριος ηγέτης προβαίνει σε επιθετικές δηλώσεις με συγκρουσιακό ύφος». Τι περιμένουν αλήθεια από εμάς, όταν παραπονιούνται για επιθετικές δηλώσεις την ίδια ώρα που εκείνοι χειροκροτούν τις επιθετικές πράξεις, τις πράξεις, όχι τις δηλώσεις, της Άγκυρας; Κι όταν παρουσιάζουν ως επιθετική δήλωση να τους λες ότι η αριθμητική ισότητα δεν θα αφήσει το κράτος να λειτουργήσει, ενώ θεωρούν λογικό και φιλικό να σου λένε ότι η Τουρκία και ο κατοχικός στρατός της δεν υπάρχει πιθανότητα να φύγουν από την Κύπρο στους αιώνες των αιώνων. Να σε καλούν να το χωνέψεις αυτό και πολλούς άλλους παραλογισμούς, αλλά να περιμένουν ότι θα είσαι για πάντα ο γονυπετής που τους εκλιπαρεί και θα αποφεύγει το συγκρουσιακό ύφος, δήθεν για να συνεννοηθούμε σαν πολιτισμένοι άνθρωποι, ενώ ολοφάνερα σου λένε ότι είναι ολική υπόταξη που θέλουν, όχι συνεννόηση.\nΆντε να κατανοήσεις κι ένα σωρό δικούς σου, προχωρημένους, να σου λένε: τι βλακείες είναι αυτές οι ιστορίες που μας αραδιάζεις με τον παππού τον Κωστή και τον Χρυσό Βράχο και τα χωράφια με τις ελιές και τις λεμονιές του Καραβά, πρέπει να τα ξεπεράσουμε αυτά, αλλιώς δεν θα έχουμε λύση. Οι προχωρημένοι. Που πάλεψαν χρόνια να τα ξεγράψουν όλα, και ιστορία και ταυτότητα και εκκλησιές και σπίτια και τα λεηλατημένα κόκαλα των παππούδων μας ακόμα, γιατί άμα τα ξεγράψουμε, θα έρθει η λύση. Και στο τέλος η λύση που ονειρεύονται είναι να κάνουμε τη χώρα μας Χονγκ Κονγκ της Τουρκίας. Πρέπει να σκεφτούμε και τους Τουρκοκύπριους συμπατριώτες μας, λένε, να μπούμε στη θέση τους, να κατανοήσουμε τις ανησυχίες τους, να μην τους αδικήσουμε. Εμείς θα τους αδικήσουμε; Που έχουμε αποδεχτεί απίστευτα πράματα προκειμένου να φτάσουμε στη λύση; Σε ποιους τα λένε, αλήθεια; Στους Ελληνοκύπριους, που επισκέπτονται τα σπίτια τους, βλέπουν εκεί τους σφετεριστές που τα κατοικούν και καταπίνουν την πίκρα και τον πόνο τους κι αποχωρούν ήσυχα – ήσυχα;\nΔεκαπέντε χρόνια γίνεται αυτό και δεν έσπασε μύτη. Αλλά πρέπει να παραδεχτούμε κι από πάνω ότι έχουμε σκοπό να τους επιτεθούμε μετά από τη λύση για να τους βγάλουμε, λένε, από τα σπίτια μας και δικαίως ανησυχούν, για αυτό πρέπει να μείνει εδώ η Τουρκία να τους προστατεύει. Κι όλα τα άλλα, εννοείται, που απαιτούν για να μη νιώθουν αδικημένοι. Δεν μας έμεινε ίχνος λογικής πια; Δεν μας έμεινε τσίπα ντροπής;\nΕπέβαλαν τη φτώχεια στο λαό και ποινικοποίησαν κάθ...\nEργασία με μισθό 11.500 ευρώ και δεν ενδιαφέρεται ...


Διεθνή - Νέα Κρήτη\nΣαββατοκύριακο με πλούσιο θέαμα και πολλά ντέρμπι ήταν αυτό που πέρασε για τα μεγάλα ευρωπαϊκά πρωταθλήματα. Κάνοντας αρχή από την Αγγλία, όπου η Τότεναμ ήταν η μεγάλη νικήτρια στο ντέρμπι του Λονδίνου, καθώς επικράτησε με 2-1 της Άρσεναλ στο "Γουάιτ Χαρτ Λέιν". Οι "σπερς" άνοιξαν το σκορ με τον Ράφαελ φαν ντερ Φάαρτ στο 40', με τον Ολλανδό πάντως να χρησιμοποιεί και το χέρι για να κοντρολάρει την μπάλα. Οι "κανονιέρηδες" απάντησαν με το κοντινό πλασέ του Ράμσεϊ στο 51', αλλά η Τότεναμ πήρε τη μεγάλη νίκη χάρη σε εξαιρετικό μακρινό σουτ του Κάιλ Γουόκερ στο 73', τέρμα για το οποίο φέρει ευθύνη και ο Στσέζνι. Όσο για το άλλο τοπικό ντέρμπι, η Λίβερπουλ επικράτησε (0-2) στην έδρα της Έβερτον. Οι ομάδες του Μάντσεστερ συνεχίζουν να είναι στην κορυφή. Η Γιουνάιτεντ κέρδισε 2-0 τη Νόριτς εντός, ενώ η Σίτι συνέτριψε με σκορ 0-4 την Μπλάκμπερν μέσα στην έδρα της!\nΙΣΠΑΝΙΑ: Στην Ισπανία, με γκολ του Αντριάνο η Μπαρτσελόνα νίκησε με 1-0 τη Χιχόν στο "Μολινόν" και ανέβηκε στην κορυφή μαζί με τη Λεβάντε. Ο Βραζιλιάνος σκόραρε στο 12' με διαγώνιο σουτ, με την μπάλα να φτάνει σε αυτόν μετά το δοκάρι του Τσάβι. Με γκολ του Χουάνλου στο 33' η Λεβάντε νίκησε με 1-0 την Μπέτις μέσα στη Σεβίλλη και έτσι πέρασε στην κορυφή μαζί με την Μπαρτσελόνα. Η Σεβίλλη δεν μπόρεσε να πιάσει και αυτή την πρώτη θέση, καθώς αναδείχθηκε ισόπαλη χωρίς σκορ με την Ατλέτικο στη Μαδρίτη.\nΙΤΑΛΙΑ: Στην Ιταλία χθες το βράδυ η Γιουβέντους νίκησε στο μεγάλο ντέρμπι με 2-0 τη Μίλαν χάρη σε τυχερά γκολ του Μαρκίζιο στο 87' και το 93'. Έτσι η "Κυρία" είναι στην κορυφή μαζί με την Ουντινέζε. Η ομάδα του Ούντινε νίκησε με 2-0 την Μπολόνια. Το μεγάλο ματς όμως έγινε σαββατόβραδο. Οι οπαδοί της Νάπολι πανηγυρίζουν ακόμα τον ιστορικό θρίαμβο της ομάδας τους με 3-0 επί της Ίντερ στο "Μεάτσα" (πρώτη για τους "παρτενοπέι" μετά το 1994), η οποία επιτεύχθηκε μάλιστα χωρίς τον τραυματία Καβάνι, ενώ στο αντίπαλο στρατόπεδο φωνάζουν δικαιολογημένα για "σφαγή" από τη διαιτησία!


Δαμάζοντας τη ζωή – του Ηλία Λ. Παπαμόσχου – frear\nΓια την ταινία Rider της Chloé Zhao (2017)\nΗ αγάπη στοιχειώνει τα όνειρα του Brady Blackburn. Ξυπνά και την αγκαλιάζει, η κάμερα εστιάζει στα μάτια της: λύπη. Ένα χτύπημα στο κεφάλι, που τον βύθισε σε κώμα, του έχει αφήσει κουσούρι. Το δεξί του χέρι, το χέρι που βαστά το γκέμι δεν υπακούει στιγμές-στιγμές στο λαβωμένο κεφάλι, το λάσο δεν υπακούει στο λαβωμένο χέρι πια. Συγκίνηση ισχυρή γεννάει η καρτερία αυτού του παιδιού, η σταδιακή αποδοχή της μοίρας του, του θανάτου του ονείρου του, το ξύπνημα στον εφιάλτη, όταν βγάζει ένα-ένα απ’ του κεφαλιού του την πληγή τα μεταλλικά ράμματα. Η σκηνή που βγάζει τα ρούχα του καουμπόη από τον σάκο, ρούχα θαρρείς πεθαμένου, οι μπότες, η μπότα που εν είδει ανθοδοχείου στέκει μπρος στον τάφο της μητέρας του, το άλογο μινιατούρα από πλαστικό, παιχνίδι παιδικό, και κτέρισμα, που ο Brady το χουφτιάζει, κι η παλάμη αργεί ν’ ανοίξει ξανά, θαρρείς κι η σωματική αρρώστια επικοινωνεί με την ψυχική λαβωματιά. Η ταινία έχει έναν υπνωτιστικό ρυθμό, λες και η Zhao θέλει να γαληνέψει τον Brady, να τον κάνει να αγαπήσει τον εαυτό του, να ηρεμήσει για να σκεφτεί. Ο Lane Scott, ο φίλος που επισκέπτεται σε μονάδα αποκατάστασης, συνεννοούνται με κινήσεις των χεριών, συμφωνούν με χαμόγελο των ματιών, λέει ότι δεν μπορεί να φανταστεί τον εαυτό του να κάνει οτιδήποτε άλλο, απ’ το να καβαλά άγρια άλογα, απ’ το να θρέφεται από τον ενθουσιασμό της κερκίδας του ροντέο. Σπαρακτική η σκηνή όπου ο Brady ενθαρρύνει τον Scott, ο οποίος ιππεύει έναν μηχανικό, νωχελικό, ευαίσθητο απέναντι στην αναπηρία του θα έλεγες, ταύρο, δίχως κεφάλι, δίχως πόδια, αν θυμάμαι σωστά. Για πόσο θα κρατηθεί ο Brady μακριά από τον θανάσιμο κίνδυνο του έρωτά του; Βρίσκει μια προσωρινή, έτσι θεωρεί, δουλειά σε σούπερ μάρκετ. Λέει πως το κάνει για να συμπληρώνει το οικογενειακό εισόδημα. Ο πατέρας του χρωστά στον ιδιοκτήτη του τροχόσπιτου που νοικιάζουν. Όμως και στους διαδρόμους του σούπερ μάρκετ καιροφυλακτεί ο πειρασμός, πιτσιρικάδες θαυμαστές του ταλαντούχου Brady ζητούν να φωτογραφηθούν μαζί του, ρυμουλκώντας τον στην ακλόνητη σαν τη μοίρα κι άθελα απαρνημένη επιθυμία του, στον θαμμένο ζωντανό μέσα του ερωτά του. Η μικρή αδερφή τουBrady, ένα αξιαγάπητο κι ευαίσθητο πλάσμα, πάσχει από αυτισμό. Δεν θέλει να μεγαλώσει, να φοράει σουτιέν, θέλει να παραμείνει παιδί, λες κι η υστέρησή της γιγάντωσε μια ενσυναίσθηση που νιώθει ότι ο κόσμος είναι δυστυχία. Το Rider λοιπόν είναι μια ταινία ενηλικίωσης και κάθε ενηλικίωση είναι σκληρή, συμβαίνει πάντα μετά από μια καταστροφή, βίαιη όπως η τρελή κούρσα του αλόγου στο ροντέο, η πτώση του αναβάτη, που τον υποβιβάζει σε πεζό ή σε ανάπηρο, σαν τον άμοιρο Scott. Ο πατέρας του Brady, τυχοδιώκτης, τζογαδόρος, αποφασίζει να πουλήσει το αγαπημένο άλογο του γιου του, τον Apollo, για να πληρώσει τα χρωστούμενα, να πουλήσει το μοναδικό της ζωής του γιου του φως(Απόλλων). Η πιο συγκλονιστική στιγμή είναι εκείνη όπου ο Brady σφυρίζει στον Apollo προτού ο πατέρας του τού κάνει ευθανασία, με μια σφαίρα στο μέτωπο. Ο θεός του φωτός λάβωσε το πόδι τρέχοντας ελεύθερος στα απέραντα λιβάδια, σακατεύοντάς το στο αγκαθωτό σύρμα ενός φράχτη. Άλογο και αναβάτης ταυτίζονται, μόνο που ο Brady οφείλει, αλλά και θέλει να ζήσει. But I’m a person, so I got to live. Ή δεν είναι έτσι; Υπάρχουν και οι άλλοι, η αγάπη που αγκαλιάζει, που σώζει. Ο Brady θα νιώσει ξανά κομμάτι της οικογένειάς του, προστάτης της, προστάτης της αδύναμης αδερφής του, του προβληματικού αλλά γηράσκοντος πατέρα του, άλλωστε η αγάπη που νιώθει για τη γη, για τον αέρα, για τα ζωντανά που τον περιβάλλουν είναι η ζωή, η πραγματική ζωή, το αίσθημα και το συναίσθημα, το οξυγόνο του κι ο υπαρξιακός ορίζοντάς του, αχανής σαν τους ορίζοντες της Νότιας Ντακότα. Σκέφτεται να ασχοληθεί με την εξημέρωση των αλόγων, που την παίζει στα δάχτυλα, αλλά μια λιποθυμία θα τον κάνει να αναθεωρήσει. Τον λυγίζουν οι οικογενειακοί δεσμοί, ποιος θα κοιτάξει τη λαβωμένη του αδερφή όταν ο πατέρας του χαθεί; Όπως με το καλόπιασμα, με τον τρυφερό λόγο, με το χαλινάρι το άλογο εξημερώνεται, ο Brady εξημερώνεται με την αγάπη, ημερεύει από την αγάπη για την οικογένεια, δηλαδή για τη ζωή. Πηγαίνει για τελευταία φορά στο ροντέο, έτσι, σαν μια απότισης φόρου τιμής, κοιτά τα δάχτυλα που σφίγγουν το σκοινί, σκοινί που τον ενώνει με τον θάνατο κι αποφασίζει να κρατηθεί απ’ τη ζωή, θαρρείς και το άθελο γράπωμα του σκοινιού είναι το σημάδι που η ίδια η ζωή δίνει στον ιππευτή, για να δαμάσει αυτήν.\nfeatured Ηλίας Λ. Παπαμόσχος κριτική σινεμά


Έκτακτο δελτίο επιδείνωσης καιρού με χιόνια και πτώση θερμοκρασίας – ENANEWS.GR\nΚαιρός | Αλλάζει το σκηνικό με βροχές και καταιγίδες, δείτε τις περιοχές\nΑλλάζει και πάλι το σκηνικό του καιρού σήμερα Παρασκευή (19/07) με βροχές και καταιγίδες να σημειώνονται στο μεγαλύτερο μέρος της χώρας.\nΕιδικότερα, γενικά αίθριος ο καιρός. Στα ηπειρωτικά τις μεσημβρινές και απογευματινές ώρες θα εκδηλωθούν τοπικοί όμβροι και κυρίως στα ορεινά σποραδικές καταιγίδες.\nΣήμερα, Πέμπτη 18 Ιουλίου, αναμένεται ηλιοφάνεια με τοπικές νεφώσεις τις θερμές ώρες της ημέρας, ενώ σποραδικές βροχοπτώσεις θα σημειωθούν στα ορεινά ηπειρωτικά.\nΟι άνεμοι, σύμφωνα με την υπηρεσία meteo του Εθνικού Αστεροσκοπείου Αθηνών, στο Θερμαϊκό και τις Σποράδες θα πνέουν αρχικά από βορειοδυτικές διευθύνσεις 3 έως 5 μποφόρ, όμως από το μεσημέρι θα στραφούν σε νοτιοδυτικούς 2 έως 4 μποφόρ. Στο υπόλοιπο Βόρειο Αιγαίο οι άνεμοι θα πνέουν από βόρειες διευθύνσεις 3 έως 5 μποφόρ με σταδιακή εξασθένηση. Στο Κεντρικό και Νοτιοανατολικό Αιγαίο οι άνεμοι θα πνέουν από βόρειες και βορειοδυτικές διευθύνσεις 4 έως 6 και τοπικά 7 μποφόρ, με σταδιακή εξασθένηση. Στο Νοτιοδυτικό Αιγαίο οι άνεμοι θα πνέουν από βόρειες διευθύνσεις 3 έως 5 μποφόρ, σταδιακά όμως θα στραφούν σε δυτικούς 2 έως 4 μποφόρ. Στο Ιόνιο οι άνεμοι θα πνέουν αρχικά από μεταβαλλόμενες διευθύνσεις 2 έως 4 μποφόρ, από το μεσημέρι όμως θα γίνουν βορειοδυτικοί 2 έως 4 και τοπικά 5 μποφόρ.


O Μάρτιν Λούθερ Κινγκ και ο θετικός εξτρεμισμός | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 65,005 εγγεγραμμένα μέλη και 2,521,041 μηνύματα σε 80,705 θέματα. Αυτή τη στιγμή μαζί με εσάς απολαμβάνουν το e-steki άλλα 602 άτομα.\nΗμερομηνία έναρξης 17 Δεκεμβρίου 2013\n17 Δεκεμβρίου 2013, 16:36\nΑπόδοση κειμένου του Bradley Farless\n17 Δεκεμβρίου 2013, 19:06\nΟ teotsi αυτή τη στιγμή δεν είναι συνδεδεμένος. Έχει γράψει 8 μηνύματα.\nΟ teotsi έγραψε:\nαγκεινστ μοντερν φουτμπολ.\n26 Δεκεμβρίου 2013, 12:47\nΤελευταία επεξεργασία: 26 Δεκεμβρίου 2013\n2 Απριλίου 2014, 18:54\nΕπεξεργάστηκε από συντονιστή: 9 Απριλίου 2014\n8 Απριλίου 2014, 19:01\n9 Απριλίου 2014, 18:35\nΤελευταία επεξεργασία: 9 Απριλίου 2014\n11 Απριλίου 2014, 18:05\nΤελευταία επεξεργασία: 11 Απριλίου 2014\n13 Απριλίου 2014, 11:37


Ενίσχυση με Πούτσι και Κονδύλη ο Παναρκαδικός - Kalimera Arkadia\nΤετάρτη, 20 Οκτωβρίου 2021 21:17\nΟ Παναρκαδικός περίπου τέσσερις ημέρες πριν την πρεμιέρα του πρωταθλήματος της Γ’ Εθνικής κατηγορίας, ανακοίνωσε την απόκτηση δύο ακόμη ποδοσφαιριστών για τη φετινή σεζόν. Πρόκειται για τον Κώστα Κονδύλη και τον Στίβεν Πούτσι.\nΟ Κώστας Κονδύλης αγωνίζεται ως μεσοεπιθετικός και μάλιστα στο πρόσφατο φιλικό με τον ΑΟ Διαβολιτσίου σημείωσε το γκολ των «πρασίνων». Έχει περάσει μεταξύ άλλων από Ηλυσιακό και ΑΟ Ζακύνθου.\nΟ Στίβεν Πούτσι αγωνίζεται ως αμυντικό χαφ και παλαιότερα αγωνιζόταν στην Φλαμουτάρι της Αλβανίας. Αποτελεί ομογενής και αδερφός του Θοδωρής Πούτσι, έχει στο κοντινό παρελθόν φορέσει τη φανέλα του Παναρκαδικού.\nΕκτός των δύο που προαναφέρθηκαν ο Παναρκαδικός ως γνωστό ανακοίνωσε το προηγούμενο διήμερο και τους Βέλγους Ζουλιάν Χάρντι (αμυντικό χαφ) και Ρομάνο Μοσκάτο (επιτελικός μέσος).\nΟ Παναρκαδικός πραγματοποίησε ουσιαστικές μεταγραφές λίγα 24ωρα πριν την πρεμιέρα της Γ’ Εθνικής, «γεμίζοντας» το ρόστερ, με τους φίλους της ομάδας να ελπίζουν ότι αυτές θα βοηθήσουν ώστε η ομάδα να πετύχει τους φετινούς στόχους.\nΕισάγετε το όνομά σας...\tΤετάρτη, 20 Οκτωβρίου 2021 23:55 Σύνδεσμος σχολίου\nΔύσκολο όνομα να το θυμάσαι έχει ο πρώτος


L’OFFICIEL: Κυκλοφορεί και στην Κύπρο με την Εφημερίδα «24» – Neolaia Cyprus\nΤο κορυφαίο Γαλλικό περιοδικό Μόδας L’OFFICIEL επέστρεψε δυναμικά στην Ελλάδα το Μάρτιο του 2014 και τώρα κυκλοφορεί και στην Κύπρο μαζί με την εφημερίδα “24”.\nΜε έδρα το Παρίσι το πολυβραβευμένο JALOU MEDIA GROUP είναι παγκοσμίως διάσημο για τα πολυτελή περιοδικά Μόδας και Lifestyle που εκδίδει. Ιδρύθηκε πριν από περίπου έναν αιώνα λανσάροντας το L’OFFICIEL – ένα γυναικείο τίτλο ταυτισμένο με την Παριζιάνικη ιδιοσυγκρασία και την ασυμβίβαστη πολυτέλεια.\nΑνακοινώνοντας τη συνεργασία με τη LASKARIS FASHION MEDIA στην Ελλάδα, ο Chief Executive Officer του JALOU MEDIA GROUP, Benjamin Eymère, περιγράφει: “Είμαστε ευτυχείς που επιστρέψαμε στην Ελλάδα με το L’OFFICIEL! Στον κ. Λάσκαρι βρήκαμε τον ιδανικό συνεργάτη γιατί ανήκει στη νέα γενιά αλλά ταυτόχρονα είναι σε θέση να σεβαστεί την ιστορία του τίτλου εξασφαλίζοντας το λαμπρό μέλλον του περιοδικού τόσο στην Ελλάδα όσο και διεθνώς” και συμπληρώνει: “Η προσδοκία μας για τις Ελληνίδες είναι απλή: να τους προσφέρουμε δημιουργικές συμβουλές κάθε μήνα”.\nΤο επαναλανσάρισμα του L’OFFICIEL στην Ελλάδα ήρθε να επιβεβαιώσει τόσο τη διάθεση όσο και τη δυνατότητα της χώρας να επανακάμψει ύστερα από μια περίοδο κρίσης και σημαντικών ανακατατάξεων σε όλους τους τομείς και ειδικότερα στο χώρο των Media! Ο νέος εκδότης του L’OFFICIEL Hellas, Ηλίας Λάσκαρις, σχολιάζει: “Τα όνειρα έχουν τη μαγική δύναμη να σε τραβούν απ’ το σκοτάδι οδηγώντας σε στο φως! Αυτό ακριβώς έρχεται να κάνει το ολοκαίνουριο L’OFFICIEL Hellas. Ξεφυλλίζοντας το κάθε μήνα να ονειρευτούμε ξανά, να γευτούμε την αισιοδοξία και να ζήσουμε το πανέμορφο αυτό παραμύθι που λέγεται Μόδα. Επιπλέον, το τοπίο στα Ελληνικά Media είναι ξεκάθαρο πια και πολύ συγκεκριμένο. Το στενάχωρο καθεστώς που επικρατούσε μέχρι πρότινως είναι παρελθόν και νέες ευκαιρίες παρουσιάζονται που θα προσφέρουν από εδώ και πέρα όχι μόνο όραμα αλλά και ουσία”…\nΠολύ δυναμικά το L’OFFICIEL Hellas ήρθε να συστήσει στο αναγνωστικό κοινό τη νέα, λαμπερή του εικόνα, ακουμπώντας περισσότερο από ποτέ στο Γαλλικό αυθεντικό πρότυπο που έχει αποτελέσει έμπνευση εδώ και δεκαετίες για 30 και πλέον χώρες… Tο ανανεωμένο L’OFFICIEL Hellas κυκλοφορεί αυτόνομο στα ελληνικά περίπτερα από το Μάρτιο 2014 διατηρώντας ανέπαφο το πολυτελές και προσεγμένο προφίλ του ενώ μαζί του, τέσσερις φορές το χρόνο, κυκλοφορεί και το L’OFFICIEL Hommes. “Η συνεργασία με τον κ. Λάσκαρι θα οδηγήσει άμεσα στο λανσάρισμα και άλλων ακόμη τίτλων του JALOU MEDIA GROUP. Η Ελλάδα, με τα υπέροχα και στιλάτα νησιά της αλλά και την εκπληκτική Αθήνα, αργά ή γρήγορα, θα γίνει ξανά κέντρο νέας δημιουργικότητας. Στόχος μας είναι να επενδύσουμε τις εκδόσεις μας στην καρδιά αυτής της χώρας που πρεσβεύει το εκλεπτυσμένο γούστο, τη βαριά ιστορία και το λαμπρό μέλλον”, αναφέρει ο κ. Eymère.\nΗ συνεργασία με την εφημερίδα 24 εξασφαλίζει κατ’ αποκλειστικότητα τη διάθεση των τίτλων στην Κύπρο σε μηνιαία βάση!\nΣχετικά με το L’OFFICIEL\nΑνήκει στο JALOU MEDIA GROUP και πρόκειται για τον κορυφαίο Γαλλικό τίτλο που θεωρείται παγκοσμίως οδηγός Υψηλής Μόδας και πολυτελούς lifestyle. Εκδίδεται σε περισσότερες από 30 χώρες του κόσμου και χαρακτηρίζεται δικαίως η κορυφή των γυναικείων περιοδικών Μόδας στην Ευρώπη και όχι μόνο. Το περιοδικό αυτό έχει καταφέρει να δώσει μορφή στο πνεύμα της Γαλλικής κομψότητας φέρνοντας στο προσκήνιο σημαντικούς δημιουργούς για περισσότερα από 90 χρόνια! Σήμερα είναι ο απόλυτος σύμβουλος όσον αφορά στο γυναικείο ντύσιμο υποστηρίζοντας ταυτόχρονα τη δραστηριότητα διεθνών οίκων παραγωγής ρούχων και αξεσουάρ. Ένα παγκόσμιο δίκτυο συνεργασίας λοιπόν με όλες τις χώρες που εκδίδουν το L’OFFICIEL να συνεργάζονται στενά μεταξύ τους αναδεικνύοντας το σύγχρονο γυναικείο πρότυπο. Η Επίτιμη Πρόεδρος του group, MarieJosé Susskind-Jalou , είναι ο ζωντανός θρύλος της Μόδας που βλέπει το όραμα της να εξαπλώνεται διεθνώς συμβουλεύοντας με τον τρόπο αυτό τις γυναίκες όλου του κόσμου.\nΜια οικογενειακή επιχείρηση, ένα media group με έδρα το Παρίσι, στο επίκεντρο της Μόδας. Ένας εκδοτικός οργανισμός με βαριά κληρονομιά που αγγίζει τα 100 χρόνια ζωής και διοικείται 100% από την ίδια οικογένεια που τον ίδρυσε με Επίτιμη Πρόεδρο τη Marie-José Susskind-Jalou! Αρχικά λειτουργούσε ως ανταποκριτής της Υψηλής Ραπτικής του Παρισιού και εξελίχθηκε στο διεθνές πεδίο προσθέτοντας σταδιακά τίτλους και προϊόντα υψηλών προδιαγραφών. 8 πολυτελείς τίτλοι αποτελούν το βασικό πορτφόλιο του ομίλου (L’OFFICIEL, L’OFFICIEL Hommes, L’OFFICIEL Voyage, L’OFFICIEL 1000 Modèles, La Revue des Montres, L’OFFICIEL Beauté, Jalouse, L’Optimum), 2 επιπλέον τίτλοι που κυκλοφόρησαν για πρώτη φορά το 2012 (L’OFFICIEL Art, L’OFFICIEL Paris Guide) και μία κατοχυρωμένη υπηρεσία concierge (L’OFFICIEL Conciergerie).\nLASKARIS Fashion Media\nΤο manifesto κυκλοφόρησε το 2008 ως το πρώτο πολυτελές ηλεκτρονικό περιοδικό Μόδας και Lifestyle! Με την ιδιαίτερη αισθητική, το ευφάνταστο layout και την πλούσια ύλη κατάφερε να κερδίσει σταδιακά περισσότερους από 100.000 αναγνώστες κάθε μήνα. Το 2010 προστέθηκαν στο πορτφόλιο της ομάδας υπηρεσίες όπως Fashion Styling & Consulting, Fashion Promotion και Fashion Communication και συνεργασίες με εταιρείες παραγωγής Μόδας, τηλεοπτικούς σταθμούς και ιδιώτες. Αρχές του 2013 κυκλοφόρησε το magazine.com.gr. Ένα δεύτερο ηλεκτρονικό περιοδικό, πιο διαδραστικό αυτή τη φορά, δίχως αρχή-μέση-τέλος που “σερβίρει” τη θεματολογία του παιχνιδιάρικα λειτουργώντας σαν νοητή συνέχεια του manifesto! Εστιάζοντας δυναμικά πλέον στο κομμάτι των εκδόσεων, ο ιδρυτής και ιδιοκτήτης Ηλίας Λάσκαρις υπογράφει σήμερα αποκλειστική συνεργασία με το JMG. Το επαναλανσάρισμα του L’OFFICIEL στην Ελλάδα σηματοδοτεί το νέο μεγάλο κεφάλαιο της Ελληνικής εταιρείας στο χώρο των Media.\nΗ βαθύτερη πισίνα ύψους… 42 μέτρων! [video]


Γαληνός - Κεφάλαιο συνταγολογίου - Ανάλογα των εκλυτικών ορμονών του υποθαλάμου\nΕθνικό συνταγολόγιο, κεφάλαιο 06.07.01.04\nTα ανάλογα της γοναδορελίνης είναι ουσίες που προσομοιάζουν χημικά με τις γοναδοτροπίνες. όταν χορηγούνται, διεγείρουν προσωρινά την έκκριση οιστρογόνων και ανδρογόνων, από τις ωοθήκες και τους όρχεις αντίστοιχα, προάγοντας την απελευθέρωση από την υπόφυση των γοναδοτροπινών LH και FSH. Mετά από επαναλαμβανόμενη χορήγηση η ανταπόκριση αυτή στη διέγερση μειώνεται σταδιακά. Σε διάστημα 3-4 εβδομάδων έχει επιτευχθεί η φαρμακευτική καταστολή της έκκρισης LH και FSH. Tο αποτέλεσμα είναι η καταστολή της παραγωγής στεροειδών ορμονών από τις γονάδες και η αναστολή λειτουργιών, οι οποίες εξαρτώνται από τα στεροειδή των γονάδων για τη διατήρησή τους. H φυσιολογική λειτουργία συνήθως αποκαθίσταται εντός 4-8 εβδομάδων από τη διακοπή της θεραπείας. Για τους παραπάνω λόγους τα ανάλογα αυτά (βουσερελίνη, ναφαρελίνη, γοσερελίνη, λευπρορελίνη και τριπτορελίνη) χρησιμοποιούνται σε γυναικολογικές παθήσεις (ενδομητρίωση, ινομυώματα, στείρωση) και σε μερικούς ορμονοεξαρτώμενους όγκους (λ.χ. του προστάτη βλ. 08.07.04 ).\nTα ανάλογα της σωματοστατίνης (λανρεοτίδη και οκτρεοτίδη με μακρότερο χρόνο δράσης) αναστέλλουν τις εκκρίσεις του πεπτικού σωλήνα. H οκτρεοτίδη αναστέλλει και τις εκκρίσεις των πεπτιδίων του γαστρεντεροπαγκρεατικού συστήματος και της αυξητικής ορμόνης (βλ. και κεφ. 08.07.04 ). Γενικώς η διάρκεια θεραπείας δεν πρέπει να υπερβαίνει τους 6 μήνες, διότι δεν υπάρχουν δεδομένα για την ασφάλεια της χορήγησης μετά την περίοδο αυτή.\nΕκτός από τα ανάλογα που διεγείρουν την έκκριση των ορμονών LH και FSH υπάρχουν και ανταγωνιστικές ουσίες της έκκρισης των γοναδοτροπινών. Τέτοιες ουσίες είναι η δαναζόλη , ουσία που συνδυάζει ανδρογονική, αντιοιστρογονική και αντιπρογεσταγονική δράση, παράγωγο της αιθιστερόνης, το οποίο αναστέλλει την έκκριση των γοναδοτροπινών από την υπόφυση, μειώνοντας έτσι την παραγωγή οιστρογόνων (με τη διακοπή του φαρμάκου ο κύκλος επανέρχεται μετά από 2-3 μήνες) και χρησιμοποιείται σε περιπτώσεις ενδομητρίωσης, ινοκυστικής μαστοπάθειας κά. και οι ουσίες γκανιρελίξη και σετρορελίξη , ανταγωνιστές της LHRH (ορμόνης απελευθέρωσης της ωχρινοτρόπου ορμόνης ), οι οποίοι αναστέλλουν την απελευθέρωση των γοναδοτροπινών LH και FSH από την υπόφυση. Οι δύο τελευταίες χρησιμοποιούνται σε περιπτώσεις υποβοηθούμενης αναπαραγωγής.\n06.07.01.04.01 Γκανιρελίξη (Ganirelix)\n06.07.01.04.02 Γοσερελίνη οξεική (Goserelin Acetate)\n06.07.01.04.03 Δαναζόλη (Danazol)\n06.07.01.04.04 Λανρεοτίδη (Lanreotide)\n06.07.01.04.05 Λευπρορελίνη οξεική (Leuprorelin Acetate)\n06.07.01.04.06 Οκτρεοτίδη (Octreotide)\n06.07.01.04.07 Σετρορελίξη (Cetrorelix)\n06.07.01.04.08 Τριπτορελίνη (Triptorelin)


Καλοκαιρινά ποτά για όλα τα γούστα... | SunnyDay\nMay 15, 2014 Παράξενα No comments\nΉρθε το καλοκαίρι, το οποίο μας δίνει υποσχέσεις για βόλτες και μετά για εξωτικά κοκτέιλ και ατέλειωτες συζητήσεις για χαλάρωση με την παρέα μας.\nΟι καλοκαιρινές μας επιλογές είναι πάρα πολλές, αλλά αν θέλετε να χαρείτε το καλοκαίρι στο έπακρο, γιατί θα περάσει και θα φύγει σα «νεράκι», δοκιμάστε τα παρακάτω κοκτέιλ που σας προτείνουμε για να απολαύσετε το απόγευμά σας.\nΤελειοποιείστε οι ίδιοι την ιδανική μαργαρίτα σπίτι σας ή αναζητήστε στα μαγαζιά της πόλης ποιος ειδικός φτιάχνει την καλύτερη για εσάς. Εκτός λοιπόν, από την κλασική Μαργαρίτα με το αλάτι στο χείλος του ποτηριού, δοκιμάστε τη Spicy Margarita με Cointreau και καυτερές πιπεριές, τη Μαργαρίτα φράουλα ή τη Μαργαρίτα με γεύση γκρέιπφρουτ και άλλα φρούτα εποχής…\nΑπολαύστε τεκίλας. Το Paloma με τεκίλα και χυμό γκρέιπφρουτ είναι από τα πιο αγαπημένα στο μακρινό Μεξικό. Λευκή τεκίλα όμως, υπάρχει και εδώ και υπάρχουν και πολλές ακόμα επιλογές πέραν του γκρέιπφρουτ, όπως είναι το ρόδι για την Pomegranate Paloma ή η Smoky Paloma με βότκα και τεκίλα, η Aperol Paloma με λικέρ και ιταλικό Aperol και η Tequila Julep με αγαύη και φύλλα κόλιανδρου.\nΤο ρούμι για πολλούς είναι το ποτό του καλοκαιριού και οι περισσότεροι έχουν δίκιο, διότι οι ποτοπαραγωγοί της Καραϊβικής -από όπου κατάγεται το ρούμι- ξέρουν καλά από ζέστη και την ανάγκη για δροσιστικά ποτά. Φέτος δοκιμάστε το Dark n’ Stormy με μαύρο ρούμι και τζιτζιμπύρα (ginger ale) ή το Rum-Ade με βασιλικό και φράουλες.\nΤο απλούστερο και αγαπημένο κοκτέιλ που είναι το gin μαζί με tonic και μια φέτα λεμόνι ή αγγούρι, μπορεί να πάρει πολλούς δρόμους και να βελτιώσει την γευστική εμπειρία σας. Μερικοί από αυτούς είναι το Gin Gin Κοκτέιλ, το Gin μαζί με tonic με γεύση blueberries και το Pink Gin, με gin, tonic και angostoura.\nΜας φέρνει στο μυαλό τις μεγάλες γαβάθες γεμάτες με το ποντς και τη μεγάλη κουτάλα για το σερβίρισμά του. Μερικά από τα πιο γνωστά ποντς είναι το Passion Lemonade με λεμόνι, lime, μάνγκο, πορτοκάλι και ρούμι, το Bajan Rum Ποντς με γρεναδίνη, μαύρο ρούμι και lime, το Sparkling Watermelon με ρούμι, χυμό καρπούζι και ανανά και το Dale’s Rainbow Planter με βασικά συστατικά το ρούμι, το Curacao και χυμό από πορτοκάλι και ανανά.\nΤο mojito εδώ και αρκετό καιρό παραμένει ψηλά στις προτιμήσεις του καλοκαιριού. Το Mojito δεν είναι μονάχα ένα στο είδος του. Υπάρχουν πολλές παραλλαγές, εξίσου νόστιμες και δροσιστικές, όπως είναι το Μojito με σαγκουίνι, κάρδαμο και βασιλικό, το Mojito με ανανά και το μεξικανικό Mojito με τεκίλα αντί για ρούμι.\nΤο Bloody Mary, έχει πάρα πολλές παραλλαγές. Την επόμενη φορά λοιπόν, τσεκάρετε τον barman του αγαπημένου σας bar, ζητώντας του ένα Barbecue Bourbon Bloody Mary με βότκα, ουίσκι και λίγη bbq sauce, ένα Bloody Maria με τεκίλα και όχι με βότκα, ένα ελληνικό Bloody Skliva με τσίπουρο, ένα Brown Molly με ουίσκι ή ένα Virgin Mary ή αλλιώς Bloody Barbara χωρίς καθόλου αλκοόλ…\nΜια συνταγή δροσερή και αέρινη με γεύση καλοκαιριού. Εύκολη στην παρασκευή της και εντυπωσιακή στο σερβίρισμα. Αντί για lime μπορούμε να χρησιμοποιήσουμε λεμόνι στη μισή ποσότητα του lime γιατί θα βγει πολύ ξυνό. Ακόμη μερικές ιδέες είναι η γρανίτα με μάνγκο και ρούμι, με ρούμι και lime και με τεκίλα και πορτοκάλι. Τις γρανίτες μπορείτε είτε να τις φάτε με το κουταλάκι είτε να τις πιείτε σας frozen ποτό. Έχετε καλύτερη ιδέα για το καλοκαίρι σας;\nΦορέματα σε μεγάλα μεγέθη - κομψή μόδα για γυναίκες με καμπύλες


ΛΑΣΚΑΡΙΝΑ ΜΠΟΥΜΠΟΥΛΙΝΑ | Εκδόσεις Ωκεανός\nΑρχική Βιβλία Κατηγορίες Βιβλίων Ελληνική Πεζογραφία/Λογοτεχνία ΛΑΣΚΑΡΙΝΑ ΜΠΟΥΜΠΟΥΛΙΝΑ\nΗ Λασκαρίνα Μπουμπουλίνα γεννήθηκε το 1771 σε μια υγρή φυλακή της Κωνσταντινούπολης. Μεγάλωσε μέσα στα πλούτη, στις Σπέτσες. Δεκαεπτά ετών παντρεύτηκε τον πλούσιο καπετάνιο Δημήτρη Γιάννουζα αλλά σύντομα έμεινε χήρα. Ο δεύτερος άνδρας της, ο Δημήτριος Μπούμπουλης, την λάτρεψε και της έμαθε ν’ αγαπά τη θάλασσα και την ριψοκίνδυνη ζωή.\nΑντιγόνη Ρωξάνα Μου αρέσουν πού τα ιστορικά μυθιστορήματα. Ήταν τέλειο!!\nελενη κατουφα ειναι τελειο


Sarajevo | Τεύχος 87 | φίλοι φίδια\nΔιαδηλωτές εναντίον στρατιωτικών εκσκαφέων κάπου στην Παλαιστίνη.\nΑυτό το χασάπικο καθεστώς εμφανίστηκε πρόσφατα και πάλι στη σκηνή του “παλαιστινιακού προβλήματος”, σαν μεσολαβητής μεταξύ του Τελ Αβίβ και της Χαμάς... Τι σόι “μεσολάβηση” μπορούν να κάνουν οι κουστουμάτοι ανθρωποφάγοι;\nΚατ’ αρχήν η σύντομη ιστορία. Γιατί το Τελ ΑΒίβ άρχισε να ξανασκοτώνει μαζικά στη λωρίδα της Γάζας; Υποτίθεται σαν “απάντηση” στην απαγωγή και στη δολοφονία 3 ισραηλινών νεαρών. Μόνο που η απαγωγή έγινε όχι στη Γάζα αλλά στη Δυτική Όχθη... Και, επιπλέον, δεν έγινε από την Χαμάς...\nΤο Τελ Αβίβ χρησιμοποίησε προσχηματικά, σαν αφορμή, την δολοφονία των 3 εφήβων, επειδή ο σοβαρός (για την ιμπεριαλιστική πολιτική του) λόγος δεν θα μπορούσε να ειπωθεί ανοικτά. Και ο λόγος ήταν μια (ακόμα...) συμφωνία μεταξύ της Χαμάς και της “παλαιστινιακής αρχής” για σχηματισμό “κυβέρνησης εθνικής ενότητας”, με ταυτόχρονη ένταξη της Χαμάς στην PLO. Για την Χαμάς αυτό ήταν μια σημαντική υποχώρηση, αφού η “παλαιστινιακή αρχή” του Αμπάς απέχει μια τρίχα απ’ το να είναι ανοικτά και καθαρά εργαλείο του ισραήλ. Ωστόσο ας υποθέσουμε ότι η “βάση” της fatah έχει άλλη άποψη, και ότι επιπλέον η Χαμάς δυσκολεύεται. Αλλά το Τελ Αβίβ ούτε σαν χειρότερο εφιάλτη δεν θα ήθελε να δει την ένοπλη Χαμάς να νομιμοποιείται, έστω μέσω μιας κυβέρνησης την οποία δεν θα ελέγχει. Και, προκειμένου να “δείξει” πόσο “τρομοκρατική” είναι αυτή η οργάνωση, ξεκίνησε την εκστρατεία “αντιποίνων”.\nΠριν γίνει η δολοφονία των 3 νεαρών, πριν την ισραηλινή εκστρατεία, η αιγυπτιακή χούντα είχε φροντίσει πάντως να δείξει πόσο αγαπάει τους παλαιστίνιους αιχμάλωτους της Γάζα: είχε καταστρέψει το 70% των υπόγειων τούνελ στα “σύνορα” Γάζας - Σινά, μέσω των οποίων οι αιχμάλωτοι ζουν και αναπνέουν λαθραία, περιορίζοντας τις συνέπειες που έχει ο ισραηλινός αποκλεισμός της λωρίδας. Μ’ άλλα λόγια ο Σίσι και οι αιγύπτιοι καραβανάδες έδειξαν πόσο αφοσιωμένοι είναι στον αποκλεισμό· και στο Τελ Αβίβ.\nΥπάρχουν πολλά που συνδέουν την αιγυπτιακή χούντα και το ρατσιστικό / ιμπεριαλιστικό καθεστώς του ισραήλ. Ένα είναι η εχθρότητα απέναντι στη Χαμάς. Η χούντα “κτυπάει” τις συντροφικές σχέσεις ανάμεσα στη μουσουλμανική αδελφότητα και την παλαιστινιακή οργάνωση. Αυτές οι σχέσεις είναι αληθινές. Και είναι στ’ αλήθεια πιθανό ότι και στελέχη της Χαμάς βοήθησαν στη μεγάλη απόδραση κρατούμενων της μουσουλμανικής αδελφότητας, στη διάρκεια της επανάστασης της 25ης Γενάρη· μέσα σ’ αυτούς που απέδρασαν ήταν ο μετέπειτα εκλεγμένος πρόεδρος Μόρσι... Όμως η εχθρότητα, το μίσος των αιγύπτιων καραβανάδων κατά της Χαμάς (αλλά και της λιβανέζικης Χεζμπ’ αλλάχ) πάει μακρύτερα απ’ την εσωτερική κατάσταση της αιγύπτου. Οποιαδήποτε ριζοσπαστικοποίηση των παλαιστινίων ειδικά ή των αράβων γενικά είναι επί της ουσίας εντελώς εχθρική για κάθε αραβικό αφεντικό· και για τους στρατοκράτες του Καΐρου ακόμα περισσότερο, αφού η ριζοσπαστικοποίηση τους απογυμνώνει απ’ τις “μεσολαβητικές” στολές τους στις σχέσεις τους με το Τελ Αβίβ. Θα ξανάρθουμε στο θέμα πιο κάτω.\nΈνα δεύτερος ισχυρός δεσμός Καΐρου Τελ Αβίβ είναι τα “ενεργειακά προβλήματα” των δύο κρατών. Επί δεκαετίες ο αιγυπτιακός καπιταλισμός (υπό τον έλεγχο του στρατού) πουλούσε φυσικό αέριο στο ισραήλ· με πάμπολλα “σκάνδαλα” χρηματισμών κλπ. Όμως τον τελευταίο καιρό η κατάσταση έχει ανατραπεί. Το μεν ισραήλ, ως γνωστόν, έχει βρει κοιτάσματα αερίου στην αοζ του στην ανατολική Μεσόγειο· η δε αίγυπτος έχει σοβαρές ελλείψεις ηλεκτρισμού, με αποτέλεσμα εργοστάσια, βιοτεχνίες και υπηρεσίες να υπολειτουργούν, και μεγάλες περιοχές των πόλεων να έχουν ρεύμα το μισό 24ωρο. Η αιγυπτιακή χούντα ξέρει ότι ένα μεγάλο μέρος της κοινωνίας, ειδικά των πληβείων, βράζει· συνεπώς πρέπει να βρει λύσεις σε τέτοια “προβλήματα της καθημερινότητας” πριν ξανασκάσει το καζάνι. Η μείωση των εξαγωγών προς το ισραήλ ή και, προοπτικά, η εισαγωγή ισραηλινού φυσικού αερίου, είναι ένα ζήτημα σοβαρό - κυρίως για το Κάιρο.\nΤέλος, υπάρχει η θεμελιακή συνεργασία των μυστικών υπηρεσιών των δύο κρατών, εδώ και δεκαετίες, με την μεγαλύτερη ή μικρότερη συμμετοχή και των αμερικανικών αντίστοιχων.\nΠοιά, στ’ αλήθεια, μπορεί να είναι λοιπόν η “μεσολαβητική” ικανότητα τέτοιου είδους φασιστόμουτρων; Έχουμε την ταπεινή άποψη ότι το αιγυπτιακό καθεστώς είναι ιδανικό για να καρφώνει μαχαίρια στην πλάτη της παλαιστινιακής αντίστασης, ενόσω από μπροστά της χαμογελάει. Εμπιστεύεται η Χαμάς τέτοια λυκοφιλία;\nΓια παράδειγμα. Η πρώτη (και πιθανόν και η δεύτερη) εκεχειρία που ανακοίνωσε το Κάιρο στη διάρκεια των διαπραγματεύσεων του καλοκαιριού ΔΕΝ είχε συζητηθεί ή συμφωνηθεί με την Χαμάς αλλά με τον Αμπάς - και φυσικά το Τελ Αβίβ. Ούτε λιγο ούτε πολύ η χούντα του Καΐρου προσπαθούσε να φορέσει “καπέλο” στη Χαμάς (και στους παλαιστίνιους της Γάζας) μια υποτιθέμενη “συμφωνία” που δεν είχαν κάνει, ήταν όμως στα μέτρα του ισραήλ και της “παλαιστινιακής αρχής”. Ήταν κατά συνέπεια αναμενόμενο τέτοιες εκεχειρίες δεν ίσχυαν.\nΣτο τέλος (;) οι ισραηλινοί και οι αιγύπτιοι φίλοι τους αναγκάστηκαν να συμφωνήσουν μια εκεχειρία με τη Χαμάς: ήταν όταν η παλαιστινιακή οργάνωση άρχισε να καθαρίζει διάφορους ρουφιάνους, στερώντας το Τελ ΑΒίβ απ’ τα “μάτια” του.\nΚαταλαβαίνουμε ότι την αιγυπτιακή μεσολάβηση πολύ περισσότερο την χρειάζεται το ίδιο το καθεστώς στο Κάιρο όπως και το Τελ Αβίβ παρά η παλαιστινιακή αντίσταση. Γιατί η μεν Χαμάς ξέρει ότι είναι στριμωγμένη σ’ έναν πόλεμο διαρκείας που δεν μπορεί να κάνει αλλά και δεν μπορεί να σταματήσει να κάνει. Πράγμα που σημαίνει πως οποιαδήποτε στιγμή θέλει το Τελ Αβίβ βρίσκει (ή φτιάχνει) μια “αφορμή” για να ισοπεδώσει ξανά και ξανά τη Γάζα. Καμιά προηγούμενη συμφωνία δεν εμποδίζει το ισραηλινό καθεστώς, το έχει αποδείξει. Στην τελική, η συμβιβαστική και προσκυνημένη στάση της περιβόητης “παλαιστινιακής αρχής” στη δυτική Όχθη το μόνο αποτέλεσμα που έχει είναι η αποθράσυνση του Τελ Αβίβ και η διαρκής επέκταση των περιβόητων “οικισμών”, δηλαδή του κατεχόμενου εδάφους. Η χούντα του Καΐρου απ’ την μεριά της, κάπως πρέπει να κρύβει πότε πότε το βαθύ μίσος της στην παλαιστινιακή αντίσταση· τουλάχιστον απέναντι σ’ εκείνο το τμήμα των υπηκόων της που σήκωσε απ’ την αρχή της επανάστασης της 25 Γενάρη, στην πλατεία Tahrir, την παλαιστινιακή σημαία, σαν σημαία του αντι-Μουμπάρακ αγώνα. Και το Τελ Αβίβ, εύλογα, προτιμάει να έχει για “μεσολαβητές” καλοθελητές σαν το αιγυπτιακό καθεστώς παρά οποιονδήποτε άλλον.\nΔεν μπορεί ή δεν θέλει η Χαμάς να σπρώξει στην άκρη την λυκοφιλία των κατα καιρούς καραβανάδων του Καΐρου, και ειδικά αυτών των τελευταίων που κολυμπάνε στο αίμα; Δεν ξέρουμε. Όμως φαίνεται να ισχύει κι εδώ πως όταν έχεις τέτοιους φίλους τι τους θέλεις τους εχθρούς...


ΠΕΡΙΒΑΛΛΟΝΤΙΚΑ ΚΑΙ ΑΛΛΑ...: 10/01/2007 - 11/01/2007\nΤι είναι σημαντικότερο για ένα κράτος;\nΤις προηγούμενες ημέρες οι συζητήσεις περιστράφηκαν γύρω από το εάν είναι προαιρετική ή υποχρεωτική η συμμετοχή των μαθητών στην παρέλαση της επετείου του αλβανικού έπους.\nΔάσκαλοι και καθηγητές σε όλα τα σχολεία της επικράτειας προσπαθούσαν να πείσουν μαθητές και γονείς να «σπαταλήσουν» ένα τριήμερο αναψυχής σε έναν ημίωρο τυπικό «περίπατο», υπό τον ήχο εμβατηρίων, μπροστά από τις εξέδρες των επισήμων. Δεν βρήκαν αρκετούς πρόθυμους.\nΤο θέμα τροφοδότησε αντιπαραθέσεις σχετικά με την αξία και τη χρησιμότητα των μαθητικών παρελάσεων. Είδος, είναι αλήθεια, προς εξαφάνιση σε όλα τα κράτη της Δύσης και σε (διαχρονική) άνθηση, πλην της Ελλάδας, σε χώρες με ιδιότυπη αντίληψη περί εθνικής ιδιαιτερότητας και ηρωισμού, όπως η Κίνα, η Ρωσία, η Κορέα και η Τουρκία.\nΤο ζητούμενο, βεβαίως (με το οποίο ελάχιστοι ασχολήθηκαν), δεν είναι αν πρέπει ή όχι να γίνονται οι μαθητικές παρελάσεις.\nΟταν πολλοί μαθητές που ερωτώνται (σε έρευνες που έγιναν παλαιότερα) σχετικά με το τι ακριβώς συνέβη τον Οκτώβριο του 1940 απαντούν κάτι μεταξύ της μάχης των Δερβενακίων και της ρίψης της ατομικής βόμβας στη Χιροσίμα, η συμμετοχή τους ή όχι στην παρέλαση έχει πολύ μικρή αξία.\nΓια να είμαστε ακριβέστεροι, για όλους μας έχει, πλέον, μικρή αξία η ανάκληση στη μνήμη όσων ηρωικών γεγονότων απαρτίζουν την παλαιότερη και σύγχρονη Ιστορία μας, διότι εκείνο που υπερτερεί και εν τέλει καταστρέφει τις μνήμες είναι η σκληρή και αφιλόξενη εικόνα της σύγχρονης Ελλάδας.\nΠρο ημερών, στη Θεσσαλονίκη, μια 18χρονη κοπέλα, η Πασχαλίνα, έχασε τη ζωή της επειδή προσπάθησε να διαβεί έναν προσφάτως κατασκευασμένο αυτοκινητόδρομο, σε σημείο που παλαιότερα υπήρχε φωτεινός σηματοδότης.\nΟ εργολάβος -για λόγους που αφορούν πλέον την εισαγγελική έρευνα- αμέλησε να τοποθετήσει το σηματοδότη που είχε αποσυρθεί λόγω των έργων.\nΙσως ακουστεί αιρετικό. Αλλά αυτή είναι μια εικόνα της σύγχρονης Ελλάδας που θα έπρεπε να συγκλονίζει (προφανώς αρνητικά) πολύ περισσότερο από τις ηρωικές μνήμες που από παιδιά κάποιοι μας πιέζουν να τις θεωρούμε ιερές και αμόλυντες.\nΚαι θα έπρεπε να μας συγκλονίζει ακόμα πιο πολύ όταν στις εξέδρες των μαθητικών παρελάσεων βρίσκονται, «φουσκωμένοι» από εθνική υπερηφάνεια, κάποιοι εξ αυτών που αδράνησαν να τοποθετηθεί ο σηματοδότης που θα έσωζε τη ζωή της Πασχαλίνας, όπως κι άλλοι που αδρανούν καθημερινά σε πολλούς τομείς και παραμορφώνουν την εικόνα της χώρας.\nΟι τοπικές αρχές (στη Θεσσαλονίκη) νίπτουν τας χείρας τους και αναπέμπουν τις ευθύνες στους εργολάβους. Ορθό, αλλά εν μέρει.\nΠοιοι και γιατί παρέλαβαν έναν ημιτελή αυτοκινητόδρομο; Και γιατί επέτρεψαν την κυκλοφορία των οχημάτων, χωρίς προηγουμένως να ελέγξουν εάν τηρούνται οι κανόνες ασφαλούς διέλευσης των πεζών;\nΣʼ αυτές τις ερωτήσεις ουδείς θα δώσει απάντηση. Διότι το θέμα θεωρείται «μικρό». Δεν απασχόλησε τους τηλεοπτικούς σταθμούς. Προτίμησαν τις αντεγκλήσεις μεταξύ των στελεχών του ΠΑΣΟΚ και το δήθεν θρίλερ των διαφοροποιήσεων του Πολύδωρα και του Τατούλη.\nΟπως συμβαίνει, άλλωστε, και για εκατοντάδες μικρές (για τους «μεγάλους») καθημερινές τραγωδίες που χτυπούν τις πόρτες αθώων ανθρώπων.\nΗ Πασχαλίνα δεν πήγε χθες στη μαθητική παρέλαση. Δεν θα πάει ποτέ πια.\nΩστόσο, ο χαμός της αντανακλά το άγος της σύγχρονης Ελλάδας. Το άγος της θλιβερής γραφειοκρατίας και της ταριχευμένης αδιαφορίας που επιβιώνει ανά τους αιώνες. Κι όλα αυτά σκεπάζουν τις μνήμες του όποιου έπους (άλλοτε αληθινού κι άλλοτε εθνικά τεχνητού, όπως συμβαίνει παντού), τις απαξιώνουν και στέλνουν τους νέους στη νιρβάνα των play station.\nΔιότι, εν κατακλείδι, μια χώρα που σέβεται την ιστορία της και θέλει να ζει μαζί της κι όχι μέσα σʼ αυτή οφείλει πρωτίστως να είναι βαθιά σύγχρονη και να προστατεύει, πάνω και πέρα απʼ όλα τα άλλα, τη ζωή των πολιτών της.\nΣυμπέρασμα; Πολλοί εξ αυτών που θα απολαύσουν από καθέδρας τις παρελάσεις έχουν μεγάλο μερίδιο ευθύνης για το προαναφερθέν άγος…\nOct 27-28, 2007\nΑναρτήθηκε από ΠΑΠΑΔΗΜΗΤΡΙΟΥ ΕΥΘΥΜΙΟΣ στις 10/29/2007 Δεν υπάρχουν σχόλια:\nΟι παρελάσεις είναι απαραίτητες!\n1.Για να επιβεβαιώνουν την όποια εξουσία τους οι επίσημοι της εξέδρας\n2.Για να επικυρώνεται η αμνησία και η λήθη εν ονόματι ενός νεφελώδους πατριωτισμού\n3.Για να ορίζεται ο πατριωτισμός και το εθνικό φρόνημα σύμφωνα με τα συμφέροντα και τις ανιστόρητες απόψεις δημάρχων, νομαρχών, υπουργών και βουλευτών.\n4.Για να συγκροτείται η δεξαμενή ψήφων φασιστών, εθνικιστών και λαϊκιστών\n5.Για να μένουν στην αφάνεια επιχειρηματικά και άλλα συγκροτήματα εξουσίας\n6.Για να δακρύζουν υπερήφανα τα τιμημένα γηρατειά\n7.Για να χειροκροτούν συγκινημένοι οι χειροκροτητές όλων των κασταστάσεων και περιστάσεων\n8.Για να αισθάνονται ευτυχισμένοι Ζουράρηδες και Πρέκες\n9.Για να νιώθουν όμορφα τα αδέλφια μας εξωγήινοι στον αστερισμό του Σείριου\n10.Για να παρατηρούν ζηλόφθονα οι Ευρωπαίοι δεντρόβιοι\n11.Για να περπατούν με ασφάλεια οι πεζοί στο δρόμο\n12.Για να παρουσιάζονται υπερσύγχρονα και πανάκριβα όπλα που ποτέ άλλοτε δε λειτουργούν\n13.Για να εργάζονται φωτογράφοι, ανθοπώλες, παρουσιαστές, εκφωνητές, μικροπωλητές\n14.Για να μορφώνεται η εθνική συνείδηση και ταυτότητα με εμπειρία και βίωμα με αρετή και χάρη\n15.Για να απολαμβάνουμε τα εκπληκτικής καλαισθησίας στρατιωτικά εμβατήρια\nΑν πιστεύετε πως κάτι ξέχασα, βοηθήστε με!\nΑναρτήθηκε από ΠΑΠΑΔΗΜΗΤΡΙΟΥ ΕΥΘΥΜΙΟΣ στις 10/29/2007 2 σχόλια:\nΗ Λίνα άφησε την τελευταία της πνοή το πρωϊνό της Κυριακής 21/10/2007.\nΠροσπάθησε να περάσει το δρόμο στην οδό Λαγκαδά, για να πάρει το λεωφορείο, την Τετάρτη 17/10/2007.\nΉταν 18 χρονών...\nΑναρτήθηκε από ΠΑΠΑΔΗΜΗΤΡΙΟΥ ΕΥΘΥΜΙΟΣ στις 10/22/2007 Δεν υπάρχουν σχόλια:\nΜήνυμα για τη Λίνα\nΣτην Πασχαλιά της καρδιάς μας...\nΔεν είναι δυνατό να συμβαίνει\nεφιάλτης μακρινός, που σβήνει με το πρώτο φως της μέρας, να'ναι\nΔεν σου αξίζει\nΧαμογέλα ξανά, διώξε το σκοτάδι από τα μάτια σου\nΑνάσανε, έλα μαζί μας\nΔώσε μας τη χαρά να ακούσουμε ξανά το γέλιο, να σχεδιάσουμε, να πετάξουμε μαζί σε χώρες μακρινές\nΑναρτήθηκε από ΠΑΠΑΔΗΜΗΤΡΙΟΥ ΕΥΘΥΜΙΟΣ στις 10/19/2007 2 σχόλια:


Κανονισμός Συμμετοχής - grafts.gr\nΚΑΝΟΝΙΣΜΟΣ ΣΥΜΜΕΤΟΧΗΣ - 5th GRAFTS FITNESS SUMMIT 2017\nΗ συμμετοχή στο Summit επιτρέπεται μόνο σε αυτούς που έχουν καταθέσει την αντίστοιχη αίτηση και έχουν τακτοποιηθεί οικονομικά.\nΗ είσοδος και η έξοδος στο συνεδριακό χώρο επιτρέπεται στους συνέδρους που θα φοράνε το ειδικό visa band (βραχιολάκι), το οποίο θα παραλαμβάνει ο κάθε σύνεδρος κατά την διαδικασία της εγγραφής του ή του checking. Θα πρέπει ο σύνεδρος να το φορά συνέχεια καθ' όλη τη διάρκεια του Summit. Δεν θα πρέπει να αφαιρεθεί καθώς καταστρέφεται και δεν έχει ισχύ.\nTo checking θα ξεκινήσει το Σάββατο στις 21 Οκτωβρίου 2017 από τις 08:00.\nΜε την εγγραφή του ο σύνεδρος και την παραλαβή του visa band παραλαμβάνει έντυπο υλικό και σημειώσεις εισηγητών (εφόσον διατίθενται).\nΟ σύνεδρος για την συμμετοχή του στα προγράμματα του Summit οφείλει να έχει μαζί του τον απαραίτητο αθλητικό ρουχισμό.\nΔεν εγκαταλείπει τα προσωπικά του είδη εντός του χώρου του Summit και έχει την αποκλειστική ευθύνη για την φύλαξη του. Οι διοργανωτές δεν φέρουν καμία ευθύνη για τα απώλεια προσωπικών αντικειμένων των συνέδρων.\nΗ συμμετοχή στα προγράμματα επιτρέπεται στο χώρο που υποδεικνύεται από τους διοργανωτές.\nΟ σύνεδρος οφείλει να διατηρεί τους χώρους του συνεδρίου καθαρούς καθώς και τους βοηθητικούς χώρους (αποδυτήρια - τουαλέτες) μετά από κάθε χρήση.\nΚατά την διάρκεια του Summit οι σύνεδροι οφείλουν να συμπεριφέρονται κόσμια και να είναι απολύτως συνεργάσιμοι με τους υπευθύνους του Summit. Μπορούν να παρακολουθούν είτε συμμετέχοντας είτε όχι αρκεί να μην δημιουργούνται προβλήματα στην διεξαγωγή των μαθημάτων. Σε αντίθετη περίπτωση οι διοργανωτές έχουν το δικαίωμα να απομακρύνουν το σύνεδρο από το συνεδριακό χώρο και να μην επιτρέψουν την είσοδο του.\nΟφείλουν επιπλέον να έρχονται στην προγραμματισμένη ώρα προσέλευσης και να αποχωρούν στη λήξη του, ώστε η εκπαίδευση να είναι πλήρης και αποτελεσματική.\nΚατά τη διάρκεια του Summit απαγορεύεται η ιδιωτική βιντεοσκόπηση με οποιοδήποτε μέσο (κάμερα - κινητό τηλέφωνο). Το Summit θα βιντεοσκοπηθεί από επαγγελματική ομάδα και οι σύνεδροι μπορούν να εκδηλώσουν ενδιαφέρον για τις βιντεοκασέτες - DVD του σεμιναρίου στο γραφείο της GRAFTS.\nΤο καθ' οποιονδήποτε μορφή περιεχόμενο της παρεχόμενης εκπαίδευσης, υλικό ( έντυπο - ηλεκτρονικό κλπ), η εκπαιδευτική μέθοδος, τα σήματα, οι χορογραφίες και το σύστημα διάρθρωσης τους αποτελεί πνευματικό δικαίωμα της GRAFTS και απαγορεύεται η καθ' οποιονδήποτε τρόπο αναπαραγωγή η χρήση χωρίς την έγκριση της. Σε διαφορετική περίπτωση η GRAFTS επιφυλάσσεται για κάθε νόμιμο δικαίωμά της.\nΗ πολιτική ακύρωσης δεν επιτρέπει την επιστροφή χρημάτων. Οι σύνεδροι που δεν θα συμμετάσχουν για οποιοδήποτε λόγο (ασθένεια - μεταμέλεια κλπ) μπορούν να εξαργυρώσουν το 75% του κόστους συμμετοχής (και το 100% σε περιπτώσεις διαπιστωμένης ανώτερης βίας) σε εκπαιδεύσεις που διοργανώνονται απο τη GRAFTS HELLAS στους επόμενους 6 μήνες.\nΜε την συμπλήρωση της αίτησης (σε έντυπη ή ηλεκτρονική μορφή) ή με την καταβολή του αντίστοιχου κόστους συμμετοχής, ο σύνεδρος αυτόματα αποδέχεται ανεπιφύλακτα τους όρους συμμετοχής και τον κανονισμό του Summit.